Kereta Elektrik 3D Bakal Dijual Di China Bermula Tahun Hadapan

Kereta elektrik serta penghasilan model 3D sememangnya menjadi fenomena buat syarikat luar ketika ini. Berpangkalan di Itali bersama hasil kerjasama Polymaker, syarikat XEV menjadi yang terawal buat para pengguna dengan menawarkan kereta elektrik dengan cetakan 3D.

Kereta mini yang memunyai dua tempat duduk ini. mampu bergerak dengan kelajuan dengan kelajuan maksimum 70 km/h. Berbekalkan berat 450 kilogram, kereta ini telah dibina menggunakan material polyamide dan nylon kecuali rangka, cermin, dan tayar.

Menurut XEV, kereta tersebut hanya mengambil masa 3 hari untuk disiapkan memandangkan hanya 57 komponen perlu dipasang berbanding lebih 2000 komponen pada kereta lain. Sememangnya sebuah rekaan yang inovatif dan futuristik sesuai dengan bersesuaian dengan hasrat industri 4.0.

Jumlah komponen yang minima ini membolehkan syarikat tersebut menjualnya dengan harga yang rendah. Setakat ini sudah lebih 7,000 tempahan berjaya diterima oleh syarikat ini.

Model ini bakal mula dijual di China seawal bulan hadapan dengan harga kurang daripada $10 ribu (RM39.2 ribu). Agak-agak dengan saiz comelnya, mampukah model ini menjadi fenomena sekiranya mula dijual di Malaysia?


Kereta Api Berdindingkan Kaca Di Jepun Tawar Permandangan Menakjubkan

Jepun di antara negara yang memang terkenal dengan keindahan alam semulajadinya yang cantik. Bagi anda yang sedang merancang untuk ke Jepun, kini anda boleh menikmati keindahan alam di negara tersebut dengan menaiki kereta api sahaja.

Ya, kereta api berdindingkan kaca! Cool gila. Dengan menaiki kereta api ini, anda boleh menikmati permandangan terus tanpa halangan. Kereta api futuristik ini direka bentuk oleh Ichibansen. Lebih menarik, bilik pemandu keretapi ini juga berdindingkan kaca yang mana penumpang boleh merasai sendiri lebih dekat pengalaman mengendalikannya.

Kereta api yang dikenadalikan di barat wilayah Niigata, Jepun ini tersedia dengan dua gerabak. Gerabak pertama merupakan tempat duduk yang menawarkan permandangan menakjubkan, dan gerabak yang ke dua pula menempatkan restoran Perancis.

Terdapat 45 tempat duduk semuanya. Harga tiket termasuk makanan untuk seorang berharga £100 (RM575), manakala tanpa makanan ialah £40 (RM230). Kerata api ini sudah semestinya berikan anda pengalaman yang berbaloi dan cukup menyeronokkan.

BACA: Muzium Batu Berwajah Manusia Di Tokyo Ini Sungguh Pelik


Kereta Api Komuter Dan ETS Bergesel Berhampiran Stesen Kuang

KTM Berhad pada semalam melaporkan sebuah kereta api elektrik (ETS) dan komuter tiga gerabak bergesel sesama sendiri berhampiran Stesen Kuang.

Kejadian malang tersebut bagaimanapun menyaksikan hampir keseluruhan penumpang kedua-dua kereta api terselamat dengan hanya seorang daripada keseluruhan 122 penumpang cedera ringan.

Pergeselan tersebut difahamkan berlaku antara tren komuter yang sedang dalam perjalanan dari Stesen Tanjung Malim ke Stesen Sungai Buloh dan ETS dari Stesen Padang Besar yang menuju ke Stesen KL Sentral pada 6.37 petang.

Menurut Ketua Pegawai Eksekutif KTMB, Datuk Ir. Kamarulzaman Zainal penumpang komuter yang cedera ringan di tangan itu telah diberi rawatan kecemasan oleh kakitangan KTMB di Stesen Kuang sebelum mangsa meneruskan perjalanan ke Stesen Sungai Buloh.

Mankala para penumpang ETS yang terbabit juga telah dipindahkan menaiki ETS berikutnya untuk meneruskan perjalanan ke destinasi masing-masing.

“Siasatan terperinci juga telah dimulakan bagi mengenal pasti punca kejadian”, katanya lagi.

Baca juga perkongsian kami sebelum ini mengenai penumpang pesawat ini yang bertindak berjalan atas sayap kapal terbang dek kerana panas di pautan di bawah.

Panas Punya Pasal, Wanita Ini Buka Pintu Kecemasan Pesawat Dan Berjalan Di Atas Sayap

Ghost Rider Versi India, YouTuber Ini Sengaja Bakar Dan Memandu Motorsikal Demi ‘Content’


Kereta Api Laju Indonesia Didakwa Mampu Bertahan Daripada Sebarang Bencana Alam

Pada bulan April lalu, negara jiran Indonesia telah memperlihatkan kepada dunia kereta api laju (Kereta Cepat Jakarta-Bandung/KCJB) pertama milik negara tersebut yang mampu membawa penumpang dari Jakarta ke Bandung dalam tempoh sekitar 40 minit sahaja.

Memetik laporan yang dikongsikan oleh CNBC Indonesia baru-baru ini, kereta api tersebut didakwa mampu bertahan dalam pelbagai jenis situasi bencana alam seperti angin kencang, hujan lebat, gempa bumi, objek asing dan sambaran kilat.

Dalam satu kenyataan rasmi yang dikeluarkan oleh Presiden Direktur KCIC, Dwiyana Slamet Riyadi, beliau menyatakan pihak mereka telah pelbagai teknologi canggih telah dipasang pada landasan serta gerabak kereta api yang dapat mencegah dari sebarang bencana alam.

Dwiyana turut mengakui bahawa pihaknya telah menyediakan pelbagai instrumen bagi melindungi kereta api laju tersebut daripada sebarang ancamaan bahaya dengan membangunkan Pusat Pemantauan Bencana, sensor pengesan ancaman di sepanjang laluan KCJB dan Terminal Pemantauan Bencana di Tegalluar, Jawa Barat sebagai pusat pengurusan data bencana.

Bagi mengukuhkan lagi keselamatan pada kereta api laju tersebut, ia turut dilengkapi dengan sistem pengawasan CCTV, sistem perlindungan kilat, sensor pengesan gempa bumi, hujan lebat serta angin kencang dan sistem perlindungan objek asing.

Andai kata kereta api laju itu terputus bekalan elektrik utama, Dwiyana menegaskan pihak mereka telah bersedia dengan menyediakan bekalan elektrik sandaran di setiap gerabak yang mampu membantu kereta api laju beroperasi seperti biasa selama maksimum 120 minit selepas bekalan elektrik utama terhenti.

Bagaimanapun, melihat maklum balas yang dikongsikan oleh netizen Indonesia pada hantaran asal Facebook CNBC Indonesia, rata-rata berasa kurang yakin terhadap kemampuan kereta api laju ini untuk beroperasi tanpa ada masalah, lebih-lebih lagi selepas ia didakwa dapat mengatasi sebarang bencana alam.

Baca lagi info lanjut mengenai Kereta Cepat Jakarta-Bandung yang pernah kami kongsikan sebelum ini melalui pautan di bawah.

Projek ‘Bullet Train’ Indonesia Tawarkan Perjalanan Jakarta-Bandung Sekitar 40 Minit Sahaja


Laluan Kereta Api Terpanjang Di Dunia Menghubungkan London Ke Tokyo Bakal Dibina

Ura-ura pembukaan laluan kereta api terpanjang di dunia yang bakal menghubungkan London dan Tokyo nampaknya semakin jelas. Dalam satu laporan terkini, Kerajaan Rusia sedang mengambil serius rancangan untuk membuka laluan kereta api sepanjang 8,400 batu yang bakal menghubungkan London ke Tokyo melalui laluan kereta api Trans-Siberian.

Berdasarkan peta lakaran, projek laluan kereta api ini terpanjang di dunia ini akan bermula dari London seterusnya melalui laluan kereta api Trans-Siberian merentasi Moscow hingga Khabarovsk dan akan disambungkan ke Tokyo melalaui jambatan merentas laut yang bakal dibina sepanjang 28 batu.

Jika projek ini berjalan lancar, ia bakal menjadi laluan kereta api terpanjang di dunia dengan menghubungkan jambatan merentas laut yang terpanjang di dunia. Dalam masa yang sama, projek besar antara kerjasama Kerajaan Rusia dan Jepun ini juga disifatkan sebagai ‘jambatan merentasi sejarah’ kerana Moscow dan Tokyo secara rasmi tidak pernah menandatangani perjanjian damai setelah berlakunya Perang Dunia Ke-2.


Kereta Aston Martin Ini Dinilai RM1.6 Juta Walaupun Dalam Keadaan Begini

Kalau dilihat secara kasar, kereta ini mungkin tiada nilai. Tetapi di mata pengumpul kereta vintaj, kereta ini bagaikan permata di celakan kaca.

Aston Martin DB4 ini adalah keluaran sekitar tahun 1958-1963 dan hanya 1,200 unit kereta ini dihasilkan dalam jangka masa itu. Disebabkan itu kereta ini mempunyai harga walaupun berada dalam keadaan usang. Model DB4 ini direka untuk memberi saingan kepada kereta super car yang lain pada waktu itu; Ferrari dan Maserati kerana kereta ini adalah kereta pertama yang dapat membuat pecutan dari 0-100KM/J dalam masa kurang 9 saat ketika zaman itu.

Kereta DB4 usang ini berada di Massachusetts, Amerika Syarikat yang dibawa masuk oleh pemiliknya dari England sekitar awal tahun 1970an. Sejak itu, kereta ini dibiarkan sahaja di laman rumah tanpa diusik. Selepas hampir lima dekad, kereta ini ditemui kembali dalam keadaan usang ditumbuhi pokok dan berkarat.

Tetapi kondisi kereta itu yang jauh dari showroom condition langsung tidak memudarkan minat peminat kereta vintaj ini. Syarikat lelongan Worldwide Auctioneers sangat teruja untuk melelong kereta itu yan mereka gambarkan ‘sebuah kereta GT vintaj terbaik yang muncul dalam beberapa tahun ini’.

Ianya akan mula dilelong pada 18 Januari 2017 pada lelongan harga bermula USD375,000(lebih kurang RM1.6 juta) dan mungkin kereta ini terjual pada harga USD475,000 (lebih kurang RM2 Juta). Sangat hebat untuk sebuah kereta masih mempunyai nilai begini walaupun sudah usang dan perlukan proses restoration yang pastinya memakan masa dan wang.

Kereta ini bakal terjual dengan harga 100 kali ganda dari harga asalnya yang dijual pada tahun keluarannya. Aston Martin adalah jenama kereta kegemaran James Bond dan semestinya collector dari England yang akan lebih menghargai kereta ini. Dapatkan kereta ini terjual pada harga yang tinggi walaupun dalam keadaan begini? Kita nantikan 18 Januari nanti.


Lazada Mula Jual Kereta Secara Atas Talian

Anda mungkin mengenali Lazada dengan penjualan pelbagai barangan. Bermula dengan Milo, Nescafe sehinggalah kepada barangan kelengkapan rumah dan elektronik semuanya ditawarkan dibawah satu platform. Terbaru, Lazada bakal menambah sebuah lagi jaringan produk terbaru iaitu penawaran kereta secara online.

Vokswagen Malaysia dengan kerjasama bersama Lazada telah mengumumkan kolaborasi dimana mereka bakal menawarkan 12 unit Volkswagen Beetle yang bakal ditawarkan khas di laman Lazada. Lebih menarik, kesemua 12 unit Volkswagen Beetle yang ditawarkan merupakan model limited edition.

Beberapa warna menarik yang ditawarkan buat para pengguna adalah Pure White yang diinspirasikan daripada filem Herbie 53, White Silver dan juga ‘Hot Bug’ yang didatangkan dengan warna Tornado Red.

Para pengguna berpeluang terawal berpeluang menempah Volkswageen Beetle edisi terhad dengan harga RM112,112 bermula 12 Disember 2017 sehingga 14 Disember 2017. Memperlihatkan kepada bilangan unit yang dijual kami yakin kesemuanya bakal habis ditempah menjelang hari pembukaan kempen Lazada Online Revolution pada 12 Disember 2017.


5 Tip Membudayakan Politik Nilai Dalam Pilihanraya Kampus Dari Kaca Mata Pelajar

Pilihanraya Kampus (PRK) adalah satu medan untuk mahasiswa membentuk ideologi mereka yang matang, menggerakkan ideologi itu dengan penuh hikmah dan menoktahkan perjuangan ideologi tersebut dengan satu pengislahan yang menyeluruh kepada masyarakat kampus khususnya, masyarakat umum amnya.

Pada tahun ini kita dapat lihat satu perubahan landskap politik kampus yang mana rata-rata mahasiswa mengharapkan hadirnya satu gelombang baru dalam kerangka membawa kampus menuju suasana yang harmoni, tidak terdidik dengan suasana agresif, meraikan kepelbagaian kelompok, bersikap progresif dan lebih matang dalam apa jua tindakan dan sebagainya.

Menyebut tentang pengamalan budaya politik nilai dalam pilihanraya, suka untuk saya sebutkan bahawa mahasiswa lebih cenderung untuk melihat suasana politik yang berasaskan nilai, jauh dari unsur-unsur yang tidak sihat, pembunuhan karakter, fitnah-memfitnah dan sebagainya.

Jika perkara ini berterusan ia akan memberi kesan yang lebih besar iaitu menatijahkan kemualan kepada sesetengah kelompok mahasiswa untuk bersama dalam proses demokrasi pilihanraya kampus dan menyebabkan peratusan yang turun mengundi menurun dan perkara ini seterusnya menyebabkan budaya tidak berpartisipasi dalam pilihanraya kampus lebih berterusan dan berleluasa.

Politik nilai adalah satu budaya politik baru yang wajar diketengahkan dan difokuskan dalam Pilihanraya Kampus. Ia mengajar kita untuk berpolitik secara berhujah, berdasarkan merit, bukannya politik yang jatuh menjatuh mahupun pembunuhan karakter.

Mahasiswa universiti juga tidak berminat dengan cara perebutan kuasa antara mana-mana kelompok mahasiswa yang bertanding, bahkan apa yang mereka harapkan ialah sejauh manakah calon-calon yang bertanding dalam pilihanraya itu mampu menjadi suara mereka dalam apa jua perjuangan dan masalah yang dihadapi.

Politik nilai juga membawa mahasiswa supaya lebih fokus untuk menabur khidmat yang terbaik kepada masyarakat kampus, termasuklah isu-isu kewangan yang berlaku dalam kalangan siswa seperti contoh kesempitan kewangan, gagal membayar yuran pengajian dan sebagainya.

Seterusnya, isu golongan mahasiswa OKU di universiti dan kebajikan-kebajikan lain seperti menganjurkan program Free Ride, Food For Siswa atau Suspended Meal dan lain lagi. Sesiapa sahaja yang terbaik dalam menawarkan khidmatnya, maka dialah yang layak untuk diundi, tidak kiralah datang dari kelompok mana sekalipun.

Selain itu, mahasiswa perlu matang dalam memilih pemimpin mereka, meletakkan asas dan prinsip yang betul, bukannya memilih disebabkan mengikut rakan sekelas, memilih berdasarkan wajah dan sebagainya. Mahasiswa yang juga bergelar insan minda kelas pertama haruslah bijaksana dalam meletakkan kriteria calon yang dipilih.

Pilihlah calon yang mampu untuk membawa pengislahan kepada kampus, bertindak bijak dalam apa jua keadaan, tidak agresif sebaliknya professional, mampu untuk kekal atas prinsip membawa keadilan dan rahmah untuk semua, beramanah dengan tanggungjawab yang bakal dipikul dan yang paling penting adalah ‘qawiyyul amin’ seperti yang disebutkan di dalam Al-quran.

Kelompok mahasiswa tidak kira daripada persatuan mahasiswa mana sekalipun perlu berusaha membumikan politik nilai terutamanya dalam kempen pilihanraya masing-masing.

Calon yang bertanding dan jentera yang menggerakkan pilihanraya seharusnya mengamalkan politik yang murni, bersaing dengan sihat, meraikan perbezaan dan mengamalkan politik nilai dan matang.

Terdapat 5 tip membudayakan politik nilai semasa kempen PRK. Antaranya:

Pertama, menghasilkan buku manifesto secara terperinci oleh calon. Elemen penting yang perlu ada dalam buku tersebut ialah pertama, apa yang ingin diperjuangkan, kedua mengapa memperjuangkan perkara tersebut dan ketiga bila untuk realisasikannya.

3 elemen ini penting dan menjadi bukti bahawa calon tersebut bersedia untuk di ‘check and balance’ oleh persatuan lain dan juga mengamalkan budaya transparen dalam kempen masing-masing.

Buku manifesto tersebut boleh diedarkan kepada mahasiswa di universiti agar mereka tahu apa yang ingin dibawa dan diperjuangkan oleh calon dan mereka mampu memilih dengan baik berdasarkan merit dan khidmat yang ingin ditawarkan oleh calon tersebut selepas memenangi pilihanraya nanti.

Kedua, menganjurkan atau menyertai debat manifesto atau rapat umum. Sebagai persatuan mahasiswa haruslah menyediakan platform untuk debat manifesto antara calon yang bakal bertanding dan menyeru ahli persatuan masing-masing untuk turut bersama dalam penganjuran berkenaan.

Penganjuran debat atau rapat umum ini penting bagi memastikan calon tersebut boleh membentangkan dan menghujahkan apa yang ingin diperjuangkan untuk kebajikan mahasiswa keseluruhannya.

Mahasiswa juga haruslah menyertai debat atau rapat umum ini untuk menilai, menimbangtara dan mempersoal apa yang diperjuangkan oleh calon seterusnya mereka dapat memilih yang paling berkredibiliti dan layak untuk diundi.

Ketiga, calon hendaklah mendisiplinkan jentera masing-masing semasa kempen berlangsung. Calon haruslah menentang penyokong mereka yang melakukan perbuatan yang boleh mengancam persatuan lain seperti contoh memburukkan pihak lain dan sebagainya.

Ini akan menguji calon tersebut samaada mampu atau tidak menguruskan jentera terlebih dahulu, sebelum memimpin warga kampus yang lebih besar dan kompleks. Calon seharusnya memberikan amanat kepada jentera supaya dapat berkempen dengan matang dan harmoni.

Jentera seharusnya membawa inspirasi yang sama yang ingin diperjuangkan oleh calon sebagai contoh jentera mampu untuk menerangkan manifesto calon jika calon tiada di ‘booth’ atau tempat berkempen.

Keempat, tidak melontarkan fitnah dan melakukan pembunuhan karakter dan mengurangkan konfrontasi antara satu sama lain. Calon dan juga penyokong seharusnya menjauhi perbuatan keji ini dan tidak sewenang-wenangnya menimbulkan sesuatu yang boleh menyemarakkan api permusuhan dan perbalahan.

Cybertrooper masing-masing juga perlu menjauhi perbuatan yang kurang beradab terhadap pihak yang lain. Mahasiswa seharusnya matang dalam menangani kepelbagaian dan berusaha semampu mungkin untuk menunjukkan akhlak yang baik sepanjang kempen berlangsung.

Kelima, menganjurkan sesi meja bulat atau diskusi bersama persatuan mahasiswa merentasi kaum dan agama di universiti masing-masing sebagai platform dan keterbukaan untuk membincangkan halatuju masing-masing terutamanya berkaitan pilihanraya kampus termasuklah bersama golongan mahasiswa OKU dan sebagainya.

Semua persatuan mahasiswa mempunyai ideologi tersendiri dan seharusnya berganding bahu dalam perkara yang disepakati bersama demi pembawakan politik nilai dalam kampus masing-masing.

Selamat menjalankan tanggungjawab sebagai pengundi dan selamat menempuh Pilihanraya Kampus 2016 kepada semua mahasiswa Malaysia.

Semoga calon yang memenangi pilihanraya kali ini mampu untuk membawa pengislahan kepada kampus dan bertindak amanah dengan tanggungjawab yang bakal dipikul tidak lama lagi. Bersama kita menyokong budaya politik nilai, matang dan berkebajikan demi melahirkan sebuah kampus yang harmoni.


Langkah Bijak Mengelak Kecurian Dengan Menjadikan Kenderaan Kelihatan Lama

Ada banyak cara untuk mengelakkan kereta dicuri diluar sana. Namun, idea daripada Clyde Wrap, sebuah syarikat car-wrap berasal dari UK ini kami rasakan sungguh menarik dan hipster.

Mereka telah mencipta custom wrap yang menjadikan Volkswagen T5 Sportline 2014 kelihatan seperti Chevy Astro 1980-an. Artwork details siap dengan karat-karat dan lubang-lubang, betul-betul macam kereta lama.

Hasilnya, kenderaan yang lusuh diluar tetapi cantik di dalam.

LIKE dan FOLLOW Vocket di Facebook serta Instagram


Kereta Bertukar Dengan Satu Klik, Video Kreatif Terbaru Sofyank96 Raih Pujian Netizen

Sofyank96 bukanlah satu nama asing bagi pengguna media sosial, terkenal dengan menghasilkan video-video kreatif dalam durasi pendek sehinggakan dia digelar sebagai ‘Zach King Malaysia’.

Terbaru, Sofyank telah berkongsikan satu video hasil kerjasama dengan seorang lagi influencer terkenal, Aiman Salim. Dalam video kali ini, Sofyank mengetengahkan kebolehan model Toyota Vios dan GR Vios.

Sekarang dah tau dah kat mana @aimansalim_ selalu stop kereta dan buat video QnA

Thank you bangman sudi collab sesama ❤ pic.twitter.com/ObWnFeeUCM

Transition video ini begitu smooth, dari pertukaran set diorama ke kawasan lot kedai sebenar, pita pelekat menjadi jalur jalan dan ditambah pula dengan gelak tawa jenaka ‘Liverpool’ oleh Aiman Salim menceriakan video kali ini.

Bahagian yang anda kena tonton adalah apabila Sofyank ‘upgrade’ model kereta Vios biasa menjadi GR Vios. Alangkah indahnya dunia jika kita boleh menukar kenderaan dengan fungsi ‘futuristik’ semudah itu.

Rata-rata video yang dikongsikan ini telah mendapat puluhan ribu reaksi dari segi pujian mahupun sokongan moral oleh peminat Sofyank di pelbagai platform media sosial seperti Twitter, Instagram dan TikTok.

Zach King malaysia https://t.co/yi0sfz0wD9

— Hyorul (ɔ◔‿◔)ɔ ♥ (@fakhrulsyraff) April 17, 2021

"mestilah liverpool" 😭😭😭👍🏻👍🏻👍🏻😔 https://t.co/LD7OOhxrhZ

So proud to have a person this talented in this country!!! https://t.co/ImTLvlaTAN

— Moomoo (@hanyfakarudin) April 17, 2021

Ramai netizen teruja dan berharap lebih banyak jenama-jenama lain akan berkerjasama dengan Sofyank bagi menghasilkan video iklan yang ‘fresh’ selari dengan audien pengguna media sosial masa kini.

Tahniah kami ucapkan kepada Sofyank kerana sekali lagi berjaya menghasilkan video yang setaraf kualiti antarabangsa. Tidak hairanlah jika orang ramai mengelarkan Sofyank sebagai ‘Zach King Malaysia’.

Pada Disember tahun lalu Zach King tertipu dengan ‘helah’ dalam satu video sambutan hari jadi yang dibuat oleh Sofyank sendiri.

Zach King Sambut Hari Lahir Sofyank, Rasa ‘Tertipu’ Bila Komputer Riba Bertukar Menjadi Kek

Tonton Sofyank96 ‘Remake’ Video Yang Pernah Dihasilkan Beliau 10 Tahun Lalu

Kecewa Dengan Pilihan Kementerian, Netizen Cadang Sofyank Dipilih Sebagai ‘Influencer’


Kereta BMW 750iL Tempat Tupac Shakur Mati Ditembak Dijual Dengan Harga RM7 Juta

Kereta BMW 750iL milik Tupac Shakur dan juga tempat beliau mati ditembak telah dijual dengan lelongan sebanyak RM7 juta.

Celebrity Cars Las Vegas melaporkan bahawa kereta tersebut adalah kereta sebenar yang menyaksikan kejadian Tupac mati dibunuh selepas meninggalkan perlawanan tinju di MGM Grand pada 1996.

“Ia didorong oleh Suge Knight dan pada asalnya dipajak oleh Death Row Records.

“Inilah kali pertama kereta ini pernah dijual atau dipamerkan sejak kematiannya pada tahun 1996,” lapor Celebrity Cars Las Vegas.

Kereta yang digunakan oleh penyanyi hip hop tahun 90’an ini pernah tersenarai di dalam Moments in Time dengan harga RM6 juta tetapi tidak berjaya mendapat sambutan.

Penjaga kepada kereta ini menyatakan bahawa BMW 750iL ini telah dipulihkan sepenuhnya kepada keadaan asal – keadaan sebelum kejadian pembunuh Tupac.

Walau bagaimanapun, Celebrity Cars Las Vegas melaporkan bahawa wujud lubang kecil di salah satu bahagian kereta akibat daripada peluru yang membunuh Tupac.

Namun, setelah diubahsuai beberapa bahagian, kereta itu ‘berjalan lancar dan berada dalam keadaan yang sangat baik.

Pac mati dibunuh pada 13 September 1996 selepas perlawanan tinju di antara Bruce Seldon dan Mike Tyson di MGM Grand, Las Vegas.

Penyanyi hip hop ini ditembak di bahagian lengan, paha dan dada. Dilaporkan bahawa salah satu peluru telah memasuki bahagian paru-paru kanan.

Dia meninggal dunia akibat pendarahan dalaman semasa di ICU dengan penyebab kematian adalah disebabkan kegagalan untuk bernafas.

Pada tahun 2018, Suge J.Knight pernah mengeluarkan kenyataan bahawa Tupac sebenarnya masih hidup dan sedang berada di Malaysia. Klik pautan di bawah untuk membaca.

Suge J. Knight Dakwa Tupac Shakur Masih Hidup Dan Berada Di Malaysia

Nike Hasilkan Koleksi ‘West Coast’ Inspirasi Daripada Tupac


Kereta ‘BMW Silver’ Jadi Punca Kemalangan Sudah Dikenal Pasti, Mangsa Akan Ambil Tindakan

Seorang wanita yang memuat naik hantaran Instagram meminta bantuan orang ramai untuk berkongsi rakaman dashcam sebuah BMW berwarna silver gelap yang menjadi punca kemalangan sudah pun berjaya mengesan kenderaan terbabit.

Menurut Natasya Nadia, dia tidak dapat berkongsi apa-apa maklumat lanjut mengenai kenderaan tersebut atas sebab keselamatan dan mahu membuat laporan polis terlebih dahulu.

Kemalangan itu berlaku di Lebuh Raya Plus Sungkai arah selatan pada jam 7.30 malam. BMW silver gelap itu didakwa telah menyelit secara tiba-tiba dari lorong kiri di hadapan Proton Inspira yang dinaiki mangsa sekeluarga berada di lorong paling kanan ketika itu.

BMW itu menghimpit kereta mangsa sehingga ia berpusing beberapa kali sebelum melanggar penghadang jalan sebelah kiri lebuh raya berkenaan.

A post shared by Natasya Nadia (@taassyyaaaaa)

Bayi berusia 4 bulan yang sedang menyusu pada waktu itu, kini sedang bertarung nyawa di NICU (Newborn Intensive Care Unit) akibat patah tulang pinggul, kedua-dua tulang peha dan pendarahan otak akibat tercampak di tengah lebuh raya.

Manakala mangsa pula mengalami kecederaan patah kaki, suaminya pula tersiat isi pada bahagian lengan.

Warganet tidak putus-putus menzahir rasa simpati dan mendoakan mangsa sekeluarga segera sembuh pada ruangan komen hantaran Instagram Nastasya. Orang ramai juga berharap agar si pelaku dapat dikesan secepat mungkin dan dikenakan hukuman setimpal atas pemanduan berbahayanya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang ibu dan anak lelakinya dirakam berbuat khianat sehingga menjadi buruan Polis Johor. Baca lebih lanjut melalui pautan di bawah.

Pasangan Singapura Buat Hal Sehingga Dicari Polis Johor, Ini Punca Sebelum Perbuatan Khianat Berlaku

Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung

‘Orang Ke Bukan?’ – Kelibat Susuk Putih Di Pembahagi Lebuh Raya Cetus Persoalan Ramai


Kereta Dan Jam Tangan Mewah Milik ‘Datuk Seri’ Dirampas, Didakwa Terlibat Sindiket Penipuan Forex

Pelbagai koleksi kereta import mewah dan jam tangan berjenama dirampas, serta seorang ‘Datuk’ antara yang ditahan ekoran didakwa menjalankan sindiket penipuan pelaburan Forex GCG Asia.

Memetik laporan Berita Harian, pihak polis telah menahan 10 individu dalam serbuan berasingan di sekitar ibu negara, Perak, Selangor, Melaka dan Johor, pada Sabtu lalu.

Dalang utama berusia 40 tahun dan mempunyai kelulusan ijazah sarjana pentadbiran perniagaan, manakala sembilan suspek lain termasuk seorang wanita berusia antara 29 hingga 64 tahun.

“Nilai keseluruhan rampasan berjumlah RM126.9 juta. Siasatan mendapati dalang itu bergelar Datuk, namun menggunakan gelaran Datuk Seri untuk menjalankan operasi sindiket itu.

“Kita juga sedang mendapatkan pengesahan sama ada suspek pernah berkhidmat sebagai anggota polis, susulan rampasan kad persatuan berkenaan.

“Siasatan lanjut juga mendapati mereka yang ditahan berperanan broker, agen pencari pelabur, pengurus kewangan dan pemilik akaun.

“Sindiket yang aktif sejak 2018 menyasar warga tempatan dan mempromosi pelaburan itu dengan kadar pulangan secara mingguan di antara 12 hingga 14 peratus dari jumlah modal dilaburkan,” kata Pengarah Jabatan Siasatan Jenayah Komersial (JSJK) Bukit Aman, Datuk Mohd Kamarudin Md Din pada sidang media di Menara KPJ, hari ini.

Setiap pelabur akan diberi pautan web pelaburan bersama kata laluan untuk melihat jumlah keuntungan diterima setelah mendaftar masuk laman web berkenaan. Bagaimanapun, keuntungan yang dijanjikan kepada setiap pelabur tidak dapat dipindah atau ditunaikan.

Tambah beliau lagi, sembilan kereta mewah membabitkan dua Toyota Vellfire dan masing-masing sebuah Mercedes-Benz C200, Lamborghini Urus Mansory Venatus, Porsche Taycan 4S, BMW X3, Toyota Aplhard, Volkswagen Jetta dan Bentley Continental dengan nilai keseluruhan RM4.6 juta telah dirampas.

Pihak polis juga turut merampas 64 jam tangan pelbagai jenama bernilai RM98.9 juta, lima jongkong emas seberat lima kilogram (kg) (RM1.45 juta), satu kad persatuan bekas polis, mata wang kripto berjumlah RM21.4 juta serta wang tunai berjumlah RM100,800.

Setiap pelabur akan diberi pautan web pelaburan bersama kata laluan untuk melihat jumlah keuntungan diterima setelah mendaftar masuk laman web berkenaan. Bagaimanapun, keuntungan yang dijanjikan kepada para pelabur tidak dapat dipindah atau ditunaikan.

“Sindiket seterusnya memutuskan hubungan komunikasi dengan pelabur setelah mendapat jumlah pelaburan besar dan memberhentikan operasi skim pelaburan secara tiba-tiba.

“Pelabur yang tidak berpuas hati akan merasa diperdaya kerana tidak mendapat pulangan keuntungan dijanjikan. Setakat ini, 23 kes sedang disiasat berkaitan kegiatan ini membabitkan kerugian RM2.94 juta.

“Kerugian paling besar untuk satu kes ialah RM748,000 manakala modal untuk masuk pelaburan itu minimum 100 dolar Amerika Syarikat (AS) atau RM420,” kata beliau lagi.

Sembilan suspek direman hingga hari ini, manakala reman lagi seorang telah tamat semalam. Tempoh reman mereka dijangka akan bersambung. Empat suspek mempunyai rekod jenayah berkaitan penipuan sebelum ini.

Kes disiasat mengikut Seksyen 420 Kanun Keseksaan, Akta Pencegahan Pengubahan Wang Haram dan Pencegahan Pembiayaan Keganasan 2001 serta Akta Pencegahan Jenayah (POCA) 1959, petik Berita Harian.

Seorang Datuk ditahan pada tahun lalu ekoran menjadi dalang untuk satu sindiket kartel projek kerajaan. Baca lebih lanjut melalui pautan di bawah.

Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita

Pasangan Kekasih Pakai BMW Hasil ‘Untung’ Jualan Biskut Dan Kek Ganja Dicekup


Kereta Disimbah Asid, Pengarah Dan Pelakon Filem Mentega Terbang Terima Ugutan Bunuh

Filem Mentega Terbang, yang disiarkan secara percuma di platform penstriman digital telah mencetuskan kontroversi dan mendapat bantahan umat Islam di negara ini kerana didakwa mengandungi unsur-unsur pluralisme agama yang boleh menjejaskan akidah.

Terbaharu, dikhabarkan bahawa kereta pengarah dan pelakon filem tersebut telah disimbah asid dan juga cat oleh individu yang tidak diketahui dipercayai berang dengan penghasilan filem terbabit.

Paint and acid thrown on Mentega Terbang director and actor's cars by assailants who also left death threats against them and family. pic.twitter.com/dvK0y4hWvf

— Hadi Azmi (@amerhadiazmi) March 16, 2023

Bukan itu sahaja, beberapa surat ugutan yang mengancam nyawa mereka yang dipercayai ditujukan kepada mereka dan keluarga turut ditemui. Hal ini telah mendapat perhatian orang ramai.

Rata-rata netizen berasa pelik kerana ada individu yang sanggup bertindak sejauh ini dan seperti mempergunakan agama untuk melakukan hal tidak wajar ini.

Angela Davis once said "in a racist society, it is not enough to be non racist, we must be anti-racist"

Similarly, in a country where fundamentalism has been growing insidiously, it's insufficient to not tsupport extremists, we must also be anti-extremists. https://t.co/NErYllcGXl

— Nazeera Nasir 🏴 (@nzranasr) March 16, 2023

I was not involved in the making of Mentega Terbang. However i've worked with many people within the production in the past.I've watched the movie, there are parts i like and things I highly disagree with but let me tell you, all the people here are KIND and HONEST people… https://t.co/rY82prNzhi

— Megat 'Adli (@TheFunSizeGuy) March 16, 2023

Getting so overworked over this movie is madness, this action will only worsen the image of Islam that is already tainted by extremists. Sending d3ath threats, damaging people's properties just for a movie? WTF Malaysia… are we really heading that way? ☹ https://t.co/eaLBaX1tzw

Para netizen berpendapat bahawa tindakan extream ini tidak sepatutnya berlaku kerana negara mempunyai undang-undang. Dalam perkembangan isu kontroversi filem tersebut, Polis Diraja Malaysia (PDRM) telah selesai mengambil keterangan penerbit dan enam pelakon berhubung kes filem Mentega Terbang semalam.


Kereta Elektrik Porsche Taycan Dilancarkan Secara Rasmi Dengan Harga RM725,000

Mulai digelar pencabar Tesla sejak mula dibangunkan, Porsche Taycan pada hari ini mencipta sejarah apabila berjaya dilancarkan rasmi buat pasaran Malaysia. Sebanyak tiga varian ditawarkan buat sports sedan empat pintu ini terdiri daripada Taycan 4S, Taycan Turbo dan Taycan Turbo S.

Berbeza dengan model keluaran Porsche sebelum ini, siri Taycan dikuasakan oleh kuasa elektrik sepenuhnya serta turut menawarkan teknologi futuristik buat kegunaan pengguna setiap hari.

Meskipun dikuasakan oleh tenaga elektrik, DNA Porsche masih lagi dikekalkan dalam menawarkan prestasi yang tinggi buat para pengguna.Porsche Taycan Turbo selaku varian tertinggi mampu menjana sehingga 560 kW (761 PS) dan 1,050 Nm tork yang hadir bersama launch control.

Dari segi kuasa pecutan, model ini mampu memecut 0 – 100km/j dalam tempoh 2.8 saat sahaja. Walau bagaimanapun had kelajuan maksimum bagi model ini dihadkan kepada 250km/j sahaja.

Para pengguna juga tidak perlu risau akan jarak pemanduan untuk satu pengecasan penuh kerana model ini Porsche Turbo S dilaporkan mampu bergerak sekitar 412km. Hanya 36 minit diperlukan pengguna untuk mendapatkan satu pengecasan penuh

Apa yang lebih menarik, pihak SDAP turut menawarkan program penyelenggaraan dan jaminan komprehensif selama empat tahun manakala jaminan bateri pula ditawarkan sehingga 8 tahun. Para pelanggan juga berpeluang mendapatkan jaminan kenderaan dan bateri lanjutan sehingga 15 tahun.

Menyoal dari segi harga, Taycan 4S, Taycan Turbo dan Taycan Turbo S masing-masing ditawarkan pada harga RM725,000, RM999,000 dan RM1.19 juta seunit. Menurut Sime Darby Auto Performance (SDAP) selaku pengedar memaklumkan Porsche Taycan sedia ditawarkan buat para pembeli seawal suku pertama 2021.

Tular pada minggu ini apabila individu ini sanggup turun dari Johor ke Bangi menjejak ‘kembar’ keretanya kerana sering menerima surat saman.

Bengang Sering Disaman, Lelaki Ini Turun Ke Bangi Menjejak ‘Kembar’ Keretanya

‘Siap Sedia Untuk Terpesona’ – Proton Kongsi Gambar Rasmi Model X50 Buat Rakyat Malaysia Teruja


Kereta Elektrik Porsche Taycan Ditawarkan Dengan Servis Tiga Tahun Pengecasan Percuma

Sejak mula Porsche komited untuk memperkenalkan kereta elektrik, jenama ini sudah menyasarkan untuk menjadi pesaing kepada jenama Tesla. Dalam usaha untuk mengekalkan sebagai kereta berkuasa tinggi dan kelihatan sporty model Porsche Taycan nampaknya bakal ditawarkan buat para pengguna tidak lama lagi.

Melalui model ini, Porsche Taycan nampaknya bakal menawarkan servis pengecasan secara percuma selama tiga tahun berturut-turut buat para pengguna di Amerika Syarikat. Usaha ini turut memerlukan Porsche untuk menghasilkan sebanyak 500 tempat pengecasan Porsche sekitar Amerika Syarikat.

Mengulas mengenai teknologi bateri yang digunakan Porsche, model ini berpeluang bergerak sejauh 96.5 kilometer melalui pengecasan selama empat minit.

Porsche Taycan dijangka bakal diperkenalkan secara rasmi kepada umum di Frankfurt Motor Show pada September ini dan bakal ditawarkan kepada pengguna seawal 2020 dengan harga $90,000 (RM367,920.00) sehingga $140,000 (RM572,320.00).


Kereta Elektrik Termurah Di Dunia, ORA R1 Dijual Dengan Harga Kurang Daripada RM37,000

Pada tahun 2021 ini, kita dapat lihat industri kereta elektrik sudah semakin matang dalam pasaran automotif.  Walaupun kos pengecasan elektrik jauh lebih menjimatkan berbanding pengunaan petrol, tetapi kos untuk memiliki sebuah kereta elektrik pula tidaklah murah. Harga sebuah kereta elektrik Tesla Model 3 mencecah hampir RM500,000.

Pembuat kereta dari China, Great Wall Motors (GWM) telah membina sebuah kereta elektrik kompak dengan harga yang berpatutan, GWM ORA R1. Kereta ini dikuasakan dengan bateri jenis lithium-ion yang boleh mengerakkan kereta sejauh 300km sekali caj.

Walaupun saiznya kompak mempunyai panjang 3.5 meter dan ketinggian 1.6 meter, ia mampu bergerak dengan kelajuan maksimum 100km/j. Kereta ini menggunakan skrin sentuh infotainment bersaiz 9 inci untuk mengawal dan memberi arahan sama seperti ciri-ciri yang ada pada kereta elektrik yang lain.

Menurut Great Wall Motors, ORA bermaksud ‘open, reliable dan alternative‘ yang mana pasaran sasaran mereka untuk orang muda yang ditinggal di kawasan bandar. Harga yang ditawarkan pula sangat murah jika dibandingkan kereta-kereta elektrik yang lain. ORA R1 boleh dimiliki bermula $8,900 (~RM36,147).

Costa Rica antara negara yang terawal menerima kereta model ORA R1 pada tahun 2020 lalu. Dan dalam tahun yang sama juga, model kereta ini telah diperkenalkan di India semasa acara Auto Expo 2020.

Pihak GWM tidak mengeluarkan sebarang kenyataan samada akan memperluaskan pasaran kereta pada masa akan datang. Adakah anda rasa ORA R1 sebuah kereta elektrik kompak yang berbaloi untuk dimiliki pada masa akan datang?

Baru-baru ini terdapat khabar yang menyatakan Porsche bakal membuka operasi di Kulim, Kedah. Baca lebih lanjut melalui pautan di bawah.

Porsche Pilih Kulim Untuk Bangunkan Kilang Pemasangan Kereta?

Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000

Kini Anda Boleh Abadikan Perkataan ‘KFC’ Pada Kenderaan Mengikut Undang-Undang


Sukar Mahu Percaya Kereta Futuristik Dari Jenama Terkenal Ini Di Reka Pada Tahun 70-an

Trademark kereta Ferrari sepatutnya warna merah, kan ? Peliknya reka bentuk kereta ni. Bumbungnya boleh disorong ke depan dan tak ada pintu pula tu.

Pertama kali diperkenalkan di Geneva Motor Show, Ferrari 512S Modulo dengan enjin V12 dan 550 kuasa kuda ini telah memenangi 22 anugerah autoshow. Semuanya pada tahun 1970.

Lihat sahajalah sterengnya yang unik seperti bahagian atas tong gas di dapur. Mujurlah hiasan dalaman kereta ini masih ada warna identiti Ferrari iaitu merah. Sebenarnya, pada era 1970’an, rekaan kereta banyak dipengaruhi oleh unsur futuristik dan concept car.

Video ini menjadi bukti kereta ini benar-benar wujud dan berfungsi sepenuhnya.

Cuma, anda akan berasa dalam Twilight Zone bila mendengar muzik latar belakang video ini. Chill out.


5 Tip Memilih Calon Pilihan Hati Berpandukan Sirah Rasulullah SAW

Nota Editor: Tip memilih calon pilihan hati berpandukan sirah rasulullah ini telah dikongsikan oleh Penulis Dr Shahr Musafir di Facebook Page beliau. Kami kongsikan semula di sini dengan izin daripada penulis. Mudah-mudahan ia dapat membantu anda yang sedang mencari calon pilihan hati.

“Kakak, saya nak nikah. Umur pun sudah 24 tahun. Tapi saya tengok orang lelaki zaman sekarang sukar dipercayai. Camne ek?” isteri saya bercerita getus si anak dara sunti yang solehah kepadanya.

“Betul dia mahu nikah? Ada nampak tanda dia betul-betul mahu?”

Saya sekadar bertanya isteri. Jika benar kita mahu menikah, kita boleh nilai sendiri sejauh mana kita bersedia ke arahnya. Aspek kendiri, agama, kewangan, sikap tanggungjawab, kematangan cara dan mengurus hidup. Semua aspek.

Pasti kita pernah dengar kisah pernikahan Rasulullah saw dan Saiditina Khadijah binti Khuwailid, kan?

Setelah berakhirnya pernikahan pertama, Khadijah punya niat yang besar untuk bernikah lagi apabila terdengarkan kisah seorang pemuda bernama Muhammad. Terus berkenan di hati.

Ya, nak nikah kena ada rasa berkenan di hati. Tambah teruja apabila diberitakan oleh Waraqah bin Naufal tentang jodohnya dengan seorang rasul. Ya, nak nikah kena cari calon yang baik-baik. Jangan main hentam sahaja.

Maka Khadijah berdoa dan berdoa agar Allah swt menyampaikan jodohnya dengan pemuda terbaik itu. Pada usianya 40 tahun barulah Allah swt sempurnakan permohonan doanya.

Rasulullah saw pun punya niat nak menikah. Bapa saudara baginda, Abu Talib juga banyak berfikir untuk mencari jodoh untuk anak saudaranya itu dan risau tentang kewangan anak saudaranya itu.

Berbekalkan niat inilah usaha dan doa untuk menghampiri pernikahan dipergiatkan termasuklah usaha Rasulullah saw menjadi pekerja Khadijah dalam rombongan perniagaan ke Syam.

“Adik tu berusia 24 tahun, kan? Jangan risau. Banyakkan doa dan memperbaiki diri. In-syaa-Allah jodoh akan tiba,” pesan saya ringkas kepada isteri.

Macam mana nak kahwin kalau tak kenal si dia terlebih dahulu? Ini soalan yang baik. Takut juga nak kahwin dengan orang yang tak dikenali. Manalah tahu si dia orang gila. Haru-biru jadinya nanti.

Dalam kisah Khadijah dan Rasul junjungan kita, pemuda bernama Maisarah yang merupakan saudara kepercayaan Khadijah menjadi ORANG TENGAH bagi menyiasat bagaimana sifatnya si pemuda bernama Muhammad ini.

Baikkah orangnya. Amanahkah orangnya. Selepas selesai rombongan perniagaan, Maisarah pulang menemui Khadijah dan bercerita secara jujur bagaimanakah sifat Muhammad.

Selepas itu orang kepercayaan Khadijah yang bernama Atiqah dipanggil bagi mewakilinya untuk bertanyakan tentang kesediaan Muhammad untuk menikahinya.

Nampak tak? Khidmat orang tengah yang dipercayai diperlukan untuk membantu kita mencari jodoh. Sama ada ibu bapa kita, ibu bapa si dia, pasangan rakan yang sudah bernikah.

Rasulullah saw pun ada menggunakan khidmat sebegini. Kenapa pula kita perlu mengambil tindakan untuk bercinta secara dating dan berpacaran secara haram sebelum nikah? Kan tak elok tu.

“Jangan ajak si dia keluar dating. Sesuatu yang baik seindah pernikahan tidak wajar dimulakan dengan sesuatu yang buruk seperti keluar berdua-duaan.”

Isteri menyetujui pandangan saya dalam hal ini. Apatah lagi sekarang ini maruah dan keselamatan wanita dan anak gadis harus diberi perhatian serius dan dijaga sebaik-baiknya.

Baca: Bernikah Di Usia Muda, Doktor Ini Berikan Sebab Untuk Tidak Takut Hidup Susah

Satu cara praktikal yang diajarkan oleh agama kita untuk mengenali seseorang adalah melalui permusafiran bersamanya. Sebagai orang tengah, ajaklah calon pasangan itu untuk bermusafir ke mana-mana. Ambil masa.

Dalam perjalanan sebegitu kita boleh mengenalpasti bagaimana sifat dan sikapnya apabila berbicara, tanggungjawab, pengurusan kendiri, matlamat hidup dan sebagainya.

Boleh ajak bersembang, makan sama-sama. Tengok juga cara si dia handle masalah atau respon kepada perkara-perkara seperti kecemasan dan sebagainya.

“Eh! Nampak macam ada test pula? Nak jadi calon suami atau isteri orang pun kena lalui test macam ni juga ke?”

Rasulullah saw dahulu pun melalui ‘test’ yang sama kot. Diajak menyertai rombongan perniagaan ke Syam dan diri baginda dinilai dalam banyak segi termasuk cara mengendalikan perniagaan, sifat ramah, menghadapi saat-saat cemas seperti kisah pendeta Yahudi dan sebagainya. Kalau Rasulullah saw pun diuji, kita ni takkanlah mudah-mudah sahaja. Betul tak?

“Kak, kita kan perempuan. Takkanlah perigi pula nak cari timba. Malulah pula…” si anak dara sunti mengeluh malu.

Ada betulnya si dia malu. Tapi kalau diikutkan malu akhirnya tidak bernikah, akan jadi masalah juga.

Terpateri dalam sejarah hidup manusia, Khadijahlah yang telah menghantar rombongan melamar dan meminang seorang pemuda agung bernama Muhammad bin Abdullah saw.

Kalau ini adalah tindakan memalukan, mana mungkin Allah swt membenarkan hal ini berlaku kepada Nabi Muhammad saw iaitu kekasihNya?

Usah malu. Zaman sekarang orang sudah tidak guna perigi dan timba. Orang guna pili dan paip air. Buka/pulas/pusing sahaja pili, air akan keluar. Tiada isu siapa perigi dan siapa timba.

“Abang dan kakak, pada usia muda macam saya tak ready lagi dengan duit untuk nikah. Yang lelaki pun kalau usia lebih kurang saya pun mungkin tak prepare duit untuk nikah. Sebab inilah kami belum nikah kot…” si bujang ini menginsafi ‘kekurangan’ diri.

“Tak perlu khuatir. Kalau tak punya duit, kita hanya perlu cari duit. Bekerjalah…” saya menjawab tenang.

“Tiada isu bertapi-tapi.. Semasa usia Rasulullah saw 24 tahun, Rasulullah saw tinggal bersama bapa saudara, Abu Talib yang sedang risau usia anak saudaranya sudah cukup layak untuk bernikah namun tidak mampu kerana kekurangan harta.

Lalu Abu Talib mencarikan kerja buat Baginda saw sebagai seorang wakil perniagaan dalam rombongan perniagaan ke Syam yang dimiliki oleh seorang wanita bangsawan yang rupawan dan kaya bernama Khadijah binti Khuwailid. Rasulullah saw bekerja dengan bersungguh-sungguh agar mendapat upah yang selayaknya. Inilah yang dinamakan usaha.

Duit dan status kewangan tak perlu dijadikan sebagai penghalang. Sebaiknya, jadikan itu sebagai pencetus isu dan faktor yang perlu diselesaikan,” saya menyudahkan kata-kata.

“Ala… Camne ni? Saya berkenan kat dia la.. Dia lelaki lebih muda daripada saya la…”

Tidak mengapa. Dulu Rasulullah saw bernikah pada usia baginda 25 tahun. Isterinya Khadijah, berusia 40 tahun.

Hari ini si anak dara dalam coretan ini sudahpun bernikah dan punya anak bersama seorang lelaki yang bertanggungjawab. Kisahnya ada saya coretkan dalam novel saya, Penulis Dr Syahr Musafir bertajuk “Isteri Untuk Dia” yang boleh didapati dari kedai-kedai buku sekitar kawasan anda, In-syaa-Allah.

Baca lagi: Siapa Sangka Pertemuan Singkat 3 Minggu Membawa Pasangan Ini Ke Jinjang Pelamin

LIKE dan FOLLOW Vocket di Facebook serta Instagram


Kereta Hangus Terbakar Gara-Gara ‘Powerbank’ Meletup

Sebelum ini kita digemparkan dengan berita di mana sebuah pesawat AirAsia terpaksa melakukan pendaratan kecemasan di Vietnam gara-gara powerbank salah seorang penumpangnya meletup.

Terbaru, seorang pelajar universiti awam terpaksa berputih mata dan menanggung kerugian ribuan ringgit apabila kereta Perodua Kancil miliknya hangus terbakar gara-gara tertinggal powerbank di dalam kenderaan tersebut.

Memetik laporan Berita Harian, insiden ini berlaku di Taman Bersatu, Arau sekitar jam 1.40 tengah hari Ahad.

Menurut pemilik, beliau melihat kereta miliknya itu mengeluarkan asap dari dalam dan mendapati ‘powerbank’ yang ditinggalkannya di dalam kereta tersebut terbakar.

Sementara itu, jurucakap Jabatan Bomba dan Penyelamat Malaysia (JBPM) Perlis berkata, seramai tujuh anggota dengan satu jentera pemadam kebakaran dikerahkan ke lokasi kejadian bagi memadamkan kebakaran.

Menurut jurucakap itu lagi, api berjaya dikawal pada jam 2.35 petang dan anggaran kerugian masih dalam siasatan.

Diharapkan dengan perkongsian ini, orang ramai lebih berhati-hati dalam menggunakan powerbank ini. Elakkan dari meletakkan powerbank ini di bawah terik matahari kerana ianya risiko untuk terbakar atau meletup. Anda juga diminta untuk membeli powerbank yang asli dan berkualiti supaya perkara begini dapat dielakkan.

Terdahulu, sebuah pesawat terpaksa melakukan pendaratan kecemasan gara-gara ‘powerbank’ penumpang meletup. Klik pautan di bawah untuk bacaan lanjut.

Pesawat AirAsia Terpaksa Melakukan Pendaratan Kecemasan Gara-Gara ‘Powerbank’ Penumpang Meletup

Ini Sebab Mengapa Anda Perlu ‘Hand Carry’ Powerbank Ketika Penerbangan


Kereta Ikonik ‘Knight Rider’ Sedia Untuk Dijual Dengan Harga RM650,000

Sekiranya anda lahir pada era 70-an dan 80-an pastinya anda cukup kenal dengan drama ikonik pada zaman tersebut iaitu Knight Rider yang mula ditayangkan pada tahun 1982.

Berjaya menarik perhatian ramai menerusi kereta yang serba canggih ditambah dengan beberapa teknologi futuristik antara yang membuatkan drama ini menjadi ikonik.

Hampir empat dekad berlalu, siapa sangka model Knight Industries Two Thousand yang diubah suai daripada model Pontiac Firebird Trans Am tampil untuk dijual dengan harga RM650,000.

Apa yang lebih menarik, model ini turut menampilkan rekaan dalaman dan luaran seperti Knight Industries Two Thousand dengan penyertaan dashboard yang unik dan serba lengkap.

Kehadiran model ini di Malaysia serta sedia untuk dijual nyata membuatkan orang ramai teruja khususnya mereka yang membesar dengan menonton drama Knight Rider. Anda boleh klik di sini untuk ke laman penawaran model legend ini.

Sebelum ini, kenderaan ‘Back To The Future’ telah diiklankan untuk dijual di Sarawak dengan harga sekitar RM198,000. Klik pautan di bawah untuk mengetahui lebih lanjut.

Kenderaan ‘Back To The Future’ Di Sarawak Sedia Dijual Dengan Harga RM198,000

Kancil ‘Cabriolet’ Di Klang Ini Sedia Dijual Dengan Harga Serendah RM2,000


Kereta ‘Jahanam’ Angkara Kesilapan Palang Tol, Netizen Simpati Nasib Menimpa Pemandu Ini

Baru-baru PLUS telah mengumumkan bakal menawarkan sokongan RFID pada semua plaza tol sekurang-kurangnya satu laluan pada awal tahun 2022 bagi memudahkan dan mempercepat urusan orang ramai ketika berada di mana-mana plaza tol.

Bagaimanapun, ada seorang pengguna tol ‘tidak bernasib baik’ beberapa hari lalu apabila keretanya merempuh palang tol RFID yang tutup secara tiba-tiba sehingga mengakibatkan beberapa kerosakkan pada bahagian kenderaan. Video insiden tersebut telah dimuat naik pada TikTok miliknya.

Anyone have better solutions? 😔#tollgate #npe #pjs5

Pada awal video, apabila pemandu masuk di laluan RFID, palang telah terbuka dan skrin menunjukkan bayaran tol telah ditolak. Namun, dalam sekelip mata palang tol RFID itu tertutup secara tiba-tiba ketika kereta sedang keluar dari laluan tersebut.

Pengguna TikTok yang lain memberikan maklum balas kepada wanita itu untuk mendapatkan ganti rugi terhadap pihak plaza tol kerana berlakunya kesilapan pada sistem RFID berkenaan.

Tambah orang ramai lagi, nasib baik ada dashcam pada kereta tersebut kerana ia dapat menguatkan lagi bukti bahawa sistem RFID menghadapi masalah sewaktu kejadian tersebut berlaku.

*Ikuti perkembangan dan isu semasa automotif dari dalam dan luar negara melalui laman Facebook terbaharu kami, Vocket Car Club.

Setiap plaza tol yang mempunyai sistem RFID selepas ini turut dilengkapi dengan kamera untuk menangkap nombor plat dan sistem AI bagi memudahkan akses.

Tol RFID Dilengkapi Kamera Pengecaman Nombor Plat Dan Sistem ‘AI’ Mula Beroperasi

Green Packet Bakal Uji Konsep Sistem Tol Tanpa Palang Pertama Di Malaysia Awal 2022


Kereta Kancil Dirakam Bergerak Secara ‘Reverse’ Undang Pelbagai Reaksi

Kelibat kenderaan dipandu secara mengundur bukanlah satu perkara asing bagi segelintir pengguna jalan raya. Namun disebabkan ia jarang berlaku, acap kali kejadian itu berlaku pasti perhatian orang ramai.

Baru-baru ini seorang penunggang motosikal merakam sebuah Perodua Kancil sedang mengundur di Jalan Kamaruddin-Jalan Sultan Omar dekat SM (A) Khairiah, Kuala Terengganu.

Kemudian kereta itu membelok ke simpang kanan dan berhenti betul-betul di hadapan barisan kereta yang sedang menunggu lampu isyarat merah di setentang laluan utama.

A post shared by Buletin Malaysia 🇲🇾 (@buletin_malaysia)

Pemandu Kancil itu dilihat memusing keretanya untuk masuk ke laluan utama semula. Sambil mengangkat tangan, perlahan-perlahan dia meminta laluan daripada kenderaan lain untuk masuk semula ke laluan utama tersebut.

Video yang tular itu mendapat pelbagai reaksi netizen, ramai memuji kecekapan pemandu Perodua Kancil yang dapat mengawal kenderaan tersebut walaupun bergerak secara mengundur.

Menurut orang ramai, kemungkinan kereta Kancil itu mengalami kerosakan kotak gear. Di mana kereta tersebut tidak boleh masuk gear ‘D’ dan hanya boleh bergerak menggunakan gear ‘R’ sahaja.

Dalam pada itu, ramai tertanya mengapa tiada orang memberikan bantuan kepada pemandu kereta Kancil itu.

Mereka berpendapat jika kenderaan tidak dapat bergerak secara normal, sepatutnya pemandu kenderaan segera menghubungi towing untuk bawa kenderaan ke bengkel kerana tindakan memandu secara ‘terbalik’ itu agak berbahaya dan boleh mengundang kemalangan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Kereta Kebal ATM Gagal Berfungsi Berjaya Dialihkan Dalam Tempoh Satu Jam

Bersempena sambutan Hari Kebangsaan pada 31 Ogos ini, banyak aset-aset ketenteraan negara mula kelihatan di jalanan untuk menghadiri raptai perarakan yang bermula pada hari ini, 26 Ogos sehingga 30 Ogos nanti.

Ada sebuah kereta kebal milik Angkatan Tentera Malaysia dilapor rosak di Jalan Damansara, di susur Carcosa ke KL Sentral, kira-kira 10.30 pagi tadi, petik ciapan Pusat Info Trafik dan Kawalan Lampu Isyarat (KLCCC) Dewan Bandaraya Kuala Lumpur.

Kira-kira 20 minit kemudian, Renjer 01, 02, 05 dan 06 sampai di lokasi untuk mengawal lalu lintas yang sesak untuk memudahkan proses mengalih kereta kebal dan menyuraikan aliran trafik di jalan utama itu bagi mengelak kesulitan orang awam.

Jalan Damansara : Kereta Kebal rosak di susur Carcosa ke KL Sentral. Lorong tengah terhalang. #kltu pic.twitter.com/XADkxAGVeC

— KLCCC DBKL (@KLCCC_DBKL) August 26, 2022

Menurut ciapan @luxentX, kereta kebal itu merupakan model ‘PT-91M Pendekar’ buatan Poland yang mempunyai berat 48.5 tan.

Pada pukul 11.21 pagi, KLCCC mengemaskini ciapan memaklumkan kereta kebal telah berjaya ditunda ke tempat selamat dan trafik berjalan seperti sedia kala. Bagaimanapun, punca kereta kebal gagal berfungsi tidak dinyatakan.

Kereta kebal berjaya ditunda ke lokasi selamat. Kes selesai. #kltu

Untuk makluman, terdapat 18 jalan utama di sekitar pusat bandaraya akan ditutup dari jam 6 pagi hingga 12 tengahari pada 26 hingga 29 Ogos dan 31 Ogos 2022 bagi menjayakan perarakan di Dataran Merdeka pada hujung bulan ini.

Anda boleh lihat senarai jalan-jalan utama yang ditutup bermula hari ini sehingga 31 Ogos pada pautan bawah di bawah.

Senarai Jalan-Jalan Utama Sekitar Kuala Lumpur Ditutup Untuk Perarakan Hari Kemerdekaan 2022

Pemuda PAS Beri Amaran, Batalkan Semua Konsert Atau Kami Akan Turun Protes

Media Prima Catat Keuntungan Bersih Sebanyak RM15.82 Juta Pada Suku Tahunan Kedua 2022


Kereta Kena Sondol Kerbau, Lelaki Ini Cari ‘Tuannya’ Untuk Tuntut Ganti Rugi

Ada segelintir pemilik masih berdegil membiarkan haiwan ternakan masing-masing berkeliaran sehingga mengundang kemudaratan kepada orang ramai serta kemudahan awam.

Baru-baru ini seorang lelaki terperanjat apabila melihat ada seekor kerbau berada berhampiran keretanya yang diletakkan hadapan kilang di kawasan perindustrian Klebang Bistari.

Lebih membuatkan lelaki tersebut terperanjat apabila dia menghampiri keretanya dan mendapati terdapat kesan kemek serta cermin sisi pada bahagian kiri kereta akibat disondol oleh kerbau yang datang tanpa diundang.

Oleh kerana mahu meminta ganti rugi daripada pemilik kerbau terbabit, lelaki itu telah berkongsi video dan gambar di dalam Facebook Group untuk mendapatkan pertolongan orang ramai bagi mencari siapakah pemilik kerbau yang berada di berhampiran kawasan perindustrian itu.

Hantaran tersebut telah meraih perhatian penduduk sekitar kawasan itu yang simpati dengan kejadian yang menimpa terhadap pemilik Proton Saga tersebut. Rata-rata orang ramai menyarankan lelaki itu untuk membuat laporan kepada pihak berkuasa untuk tindakan lanjut.

Bahkan ada yang mencadangkan untuk lelaki itu mengekori kerbau terbabit sehingga berjumpa dengan tuannya bagi memudahkan dia menuntut ganti rugi atas kerugian yang dialami.

Menurut pemilik Proton Saga ini, dia sudahpun membuat laporan kepada Majlis Bandaran Ipoh dan menunggu pihak berkuasa untuk menangkap kerbau terbabit bagi mengelakkan perkara yang sama berulang lagi.

Sebelum ini pihak polis pemilik haiwan ternakan yang tidak bertanggungjawab boleh diheret ke mahkamah membabitkan kesalahan mengenai kesihatan, keselamatan, kemudahan, kesopanan dan akhlak awam di bawah Seksyen 289 Kanun Keseksaan iaitu cuai dalam menguruskan haiwan.

Baca lagi tiga artikel pilihan pembaca The Vocket sepanjang minggu ini melalui pautan di bawah.

Dakwa Konsep Tudung Diciplak Jenama Terkenal, Netizen Simpati Lihat Pemuda Ini Menangis

Naik Range Rover Di Padang Pasir Untuk Muzik Video, ‘Jihad’ Caprice Cetus Pertikaian Netizen

Pemuda Ini Dakwa Lamborghini Terlibat Kemalangan Hanya Kereta Sewa?


Kereta Kena Tarik Dan Makan Mi Segera, Hafiz Hamidun Kongsi Pahit Getir Sebelum Bergelar Jutawan

Hafiz Hamidun merupakan seorang penyanyi dan juga usahawan berjaya yang cukup dikenali dalam kalangan rakyat Malaysia. Walaupun beliau bergelar jutawan, tetapi beliau sentiasa berusaha bekerja mencari rezeki dan tidak berputus asa untuk mencapai kejayaan.

Menurut Hafiz, bukan hanya membuat muzik tetapi beliau juga ada membuat pelaburan dan membeli hartanah. Di samping itu, beliau yang memiliki perniagaan mempunyai tanggungjawab terhadap pekerja, bayar zakat dan cukai.

6 tahun lalu punya gambar. Tak banyak berubah 😌 🙏🏻

A post shared by  Hafiz Hamidun ® (@hafizhamidun) on Sep 1, 2020 at 6:31pm PDT

Pagi ini di Kuantan sempena Majlis Sambutan Maal Hijrah Negeri Pahang 1442H. Terima kasih @baktailor untuk Baju Melayu yang sangat selesa dan cantik. 🙏🏻

A post shared by  Hafiz Hamidun ® (@hafizhamidun) on Aug 19, 2020 at 5:11pm PDT

Sebelum dirinya berjaya seperti sekarang, Hafiz berkongsi kesusahan beliau pada awal pembabitannya dalam bidang seni pada sekitar tahun 2004 hingga 2005. Menurutnya, beliau pernah hanya memiliki RM1 sahaja dan membeli mi segera dengan wang itu untuk mengisi perutnya yang lapar.

Tambahnya lagi, beliau pernah membeli kereta tetapi keretanya terpaksa ditarik disebabkan 2 bulan tidak bayar kerana wang yang ada hanya cukup untuk makan. Pengalaman tersebut pernah membuatkan dirinya menangis ketika itu.

Disebabkan itu, beliau berusaha keras untuk mencapai kejayaan ketika ini dan menasihatkan anak muda untuk tidak berputus asa serta berusaha untuk mencapai kejayaan.

Tahun ini memang tahun yang mencabar untuk semua orang, oleh itu kami kongsikan beberapa kisah inspirasi untuk anda pada pautan di bawah ini.

Pernah Diketawakan Bekerja Sebagai Juruwang, Pemuda Ini Bangkit Menjadi Pereka Fesyen Muda

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Mula Gali Kubur Sejak Umur 12 Tahun, Lelaki Ini Pilih Jadi Pemandu Van Jenazah Sebagai Kerjaya


Kereta Konsep Toyota, ‘Setsuna’ Ini Diperbuat Daripada Kayu

Pernah tak anda terfikir bagaimana kereta jika diperbuat daripada kayu? Toyota bakal mempamerkan ‘Setsuna’ di Milan Design Week 2016, kereta konsep Toyota yang akan diperbuat sepenuhnya daripada kayu.

Ianya diperbuat daripada 86 panel kayu yang dipotong dengan tangan. Jika badan kereta ini perlu diperbaiki, bahagian panel yang rosak sahaja akan diganti. Jadi kereta ini boleh dikatakan mudah untuk dijaga berbanding kereta yang diperbuat daripada logam.

Kayu cedar Jepun dipilih untuk menghiasi ruang dalaman kereta ini kerana iranya yang cantik dan kayunya lebih fleksibel untuk dibentuk. Kayu castor aralia pula dipilih untuk bahagian tempat duduk kerana tekstur kayunya yang lebih halus.

Setsuna bukanlah sekadar kereta hiasan kerana kereta ini boleh bergerak seperti kereta lain. Persoalan utama kereta ini adalah bagaimana ketahanannya dalam suhu panas? Kalau ada serangan anai-anai? Kita tunggu dan lihat kereta ini muncul di Milan nanti.


Kereta Langgar Palang Tol, Gara-Gara Motosikal Menyelit Di Laluan ‘SmartTag’

Laluan SmartTag dibuka bagi memudahkan dan menjimatkan masa setiap kali kenderaan melalui kawasan tol. Akan tetapi, pasti ada saja pengguna jalan raya tidak bertanggungjawab yang menyebabkan ‘kesesakan’ pada laluan tersebut.

Satu rakaman video dashcam tular di Twitter menunjukkan sebuah motosikal tiba-tiba mencelah di laluan SmartTag mengekori Toyota Estima. Perbuatan tersebut menyebabkan kereta dibelakangnya telah melanggar palang tol yang sedang tutup kerana sensor palang tol telah mengesan objek (motosikal) melepasi tol tersebut.

Naya kereta belakang. pic.twitter.com/In1jT4pLqa

— MyWatch (@My_CrimeWatch) March 24, 2021

Rata-rata ramai netizen tidak berpuas hati dengan tindakan penunggang motosikal tersebut dan berkongsi pengalaman yang pernah terjadi pada diri mereka sendiri.

Netizen meminta penunggang motosikal untuk menggunakan laluan yang telah disediakan khas untuk mereka kerana ianya percuma dan dapat mengelak dari kejadian yang tidak diingini.

Pernahkah anda mengalami situasi yang sama? Kongsikan pengalaman atau pendapat anda pada ruangan komen.

Pada minggu lalu, tular satu rakaman video menunjukkan sebuah van melepasi palang semasa ujian sistem RFID tanpa memperlahankan kenderaan.

Sepantas Kilat Lepasi Palang, Ujian RFID Bayar Tol Tanpa Perlu Berhenti Tular

Diekori Myvi Elak Bayar Tol, Lelaki Ini Kongsi Detik-Detik Sebelum Kejadian Di LPT


Kereta ‘Malang’ Terlanggar Dan Dilanggar Dua Motosikal Dalam Masa Tidak Sampai Satu Minit

Seorang pemandu bagai jatuh ditimpa tangga selepas keretanya terlibat kemalangan dengan dua buah motosikal pada masa yang sama.

Rakaman video dashcam yang dikongsikan oleh akaun Facebook Aidan Ahmad itu menunjukkan ada sebuah motosikal baru keluar simpang terus masuk ke lorong kanan tanpa melihat kereta yang sedang melalui lorong tersebut.

Ketika pemandu sedang melihat keadaan mangsa yang terduduk di atas jalan raya, datang sebuah lagi motosikal merempuh bahagian belakang kereta yang berhenti di lorong kanan itu.

Perkongsian rakaman video dashcam itu mendapat simpati netizen, lebih-lebih lagi tinggal kurang dua minggu sahaja lagi Malaysia bakal menyambut Hari Raya Aidilfitri. Sudah tentu pemandu runsing untuk membaiki keretanya yang rosak bahagian depan belakang.

Orang ramai mendoakan agar pemandu terbabit diberikan kekuatan dan kesabaran atas ‘ujian’ yang dihadapinya pada waktu Ramadan ini.

Pada masa sama netizen meminta orang ramai untuk lebih peka, memandangkan fokus seseorang sedikit berkurangan ekoran cuaca panas ketika berpuasa.


5 Tip Menghadapi Tahun 2016 Yang Begitu Mencabar Kewangan Rakyat Malaysia

Nota Editor: Nama diberi oleh kedua ibu bapanya adalah Mohd Syafie bin Borhan. Lahir dan membesar di Chow Kit ini merupakan graduan ijazah Sains Aktuari telah memulakan kerjaya sebagai pegawai Aktuari di PruBSN. Kemudian mendapat tawaran bekerja di Saudi Arabia di Bank AlJazira dengan jawatan terakhir Penolong Pengurus pada umur 26 sebelum memulakan perniagaan butik D’yana.com.my. Dengan izin beliau, kami kongsikan semula perkongsiannya di sini buat manfaat semua.

Ibu bapa saya sangat menekankan ilmu pengurusan wang semasa saya kecil kerana kami bukan dari keluarga yang senang. Semasa remaja, saya juga perasan ramai kawan-kawan saya yang hampir tiada ilmu mengurus wang peribadi. Hutang keliling pinggang walau hanya sebagai pelajar. Dan apabila sudah berniaga dan bertanggungjawab sebagai pembekal, saya perasan ramai usahawan gagal dalam perniagaan bukan kerana tiada jualan tetapi gagal menguruskan wang.

Izinkan saya untuk berkongsi sedikit pandangan dan pengalaman saya tentang kewangan baik untuk peribadi mahupun syarikat sebagai seorang lulusan Actuarial dan pengarah urusan untuk D’yana.com.my (www.dyana.com.my) dan beberapa syarikat lain untuk mengisi masa penerbangan selama 4 jam ini.

Kembali kepada asas. Apa juga yang berlaku, prinsip asas kewangan masih “belanja kurang dari pendapatan”. Memang itu sahaja yang diceritakan dalam hampir semua buku kewangan. Memang itu pun di ajar dalam semua seminar atau kelas. Kenapa? Kerana memang itu kebenarannya!

Terdapat dua kaedah untuk mencapai matlamat ini:

(i) mengurangkan perbelanjaan, dan
(ii) meningkatkan pendapatan.

Dengan menumpu pada 1 atau kedua-dua aspek ini membolehkan kita untuk membesarkan jurang antara 2 angka ini. Dan jurang itu adalah tiket kita untuk “kebebasan kewangan” atau “financial freedom”.

Ramai yang akan cakap tiada 1 cara umum untuk tingkatkan pendapatan. Benar. Sesetengah dari kita dilahirkan dengan DNA usahawan dan sesetengah dari kita berfungsi dengan lebih bagus dalam pejabat.

Ada orang yang mempunyai kreativiti yang tiada batas, ada sahaja idea dia. Ada orang pula memang tidak kreatif tetapi jika diberi senarai tugas yang banyak, beliau mampu untuk selesaikan semuanya.

Setiap dari kita dilahirkan dengan kelebihan tersendiri. Tidak semestinya menjadi usahawan lebih baik dari yang makan gaji. Ramai sahaja yang berniaga berpuluh tahun tetapi tidak maju maju berbanding yang makan gaji. Ooopppssss, jadi topik lain pulak nanti.

Tetapi jika kita kaji betul-betul, terdapat beberapa perkara umum yang sesiapa sahaja boleh buat tidak kira apa situasi kewangan mereka atau apa pekerjaan mereka untuk menambah pendapatan.

Tidak bermaksud balik ke sekolah. Maksud saya, terus menerus belajar! Belajar perkara baru! Baca buku berkenaan bidang yang anda minati. Ambil peperiksaan profesional atau sambung master. Tak kira apa jua yang sedang kita usahakan pasti ada benda baru yang boleh kita belajar dan pertingkatkan nilai diri kita.

Sentiasa cari cara untuk duit bergolek masuk poket kita dari pelbagai cara. Andai anda suka menulis, anda boleh hantar artikel pada majalah dan ada majalah yang membayar untuk artikal yang berkualiti. Anda juga boleh tulis ebook. Atau menjadi pemandu Uber.

Ia juga sebagai langkah menyahut seruan kerajaan untuk melakukan 2 pekerjaan. #2kerja.

Secara ringkasnya, maksud saya dalam menambah aliran pendapatan ialah jika anda kehilangan pekerjaan anda yang sekarang ini impaknya kurang dan pendapatan keseluruhan anda bertambah.

Saya dulu pernah ambil upah “tolong” fotostat-kan buku. Juga pernah ambil upah perbaiki komputer contohnya.

Kita tidak tahu hubungan yang kita bina pada masa lalu mungkin akan membantu kita dimasa depan. Kadang-kadang dari orang yang tidak pernah kita jangka. Oleh itu jika ada orang yang telah lukakan hati kita atau kita terasa berdendam dan terasa mahu cakap buruk tentang orang itu, TAHAN! Sabar!

Anda akan perasan, saban hari kita akan terserempak dengan orang yang pernah kita kenal. Maka, jangan sekali-kali putuskan mana-mana silatulrahim. Ia tidak membantu. Dan sentiasalah hubungi kawan-kawan lama. Facebook kan ada.

Kebanyakan orang salah anggap antara kesederhaan dengan kedekut. Kesederhaan bukanlah sehingga memakai pakaian yang lusuh penuh bertampal, bawa kereta cabuk yang boleh mati enjin bila-bila masa atau memakai kasut yang bunganya pun sudah tiada.

Saya pernah jumpa ramai jutawan senyap yang tidak mewah langsung. Tidak pakai baju berjenama mewah, pakai telefon yang baling orang boleh koma atau beg-beg yang overprice. Namun, wang tunai dalam bank boleh buat anda juling mata mahu kira, hartanah banyak, tidak lemas dengan pinjaman bank dan mereka hidup dalam kenidupan yang berpandukan peraturan mereka.

Buat keputusan setiap kali anda berbelanja adakah berbaloi nilai yang anda dapat dengan harga yang anda bayar? Kuncinya adalah, apakah nilai yang anda dapat dengan setiap ringgit yang anda belanjakan.

Contohnya, ada situasi yang kita sedar bahawa kita tidak berapa perlu benda itu boleh buat keputusan untuk tidak beli atau belilah versi yang murah dahulu untuk tengok keperluan. Jangan takut untuk membeli.

Ramai orang mempunyai rutin membeli air latte yang overprice, beli surat khabar yang tidak pernah dibelek atau makan di tempat yang sama setiap hari. Belanja RM5 lebih sehari pada hari bekerja (Isnin hingga Jumaat) jika dicampur-campur akan menjadi RM 1300 setahun. Itu sudah bayaran bulanan loan rumah untuk kebanyakan orang. Periksa kembali semua benda yang kita buat setiap hari terutama yang berkaitan dengan wang ringgit. Tanya diri samada itu adalah keperluan atau kemahuan.

Setiap kali mahu membeli barang atau membayar bill, berhenti 10 saat dan tanya diri sama ada kita memang mahu benda yang kita akan belanjakan duit ini? Kita perlukah benda ini? Contoh, perlukah kita ambil pakej yang unlimited SMS bila sebulan kita mungkin hanya hantar 5 SMS sahaja. Teknik ringkas ini akan selalu tunjukkan arah berbelanja kurang.

Kebanyakan masa apabila kita potong perbelanjaan kita, kita tak perasan pun kekurangan itu. Andai kata ada perbelanjaan yang lepas kita potong menyusahkan kita, maknanya ia tidak berbaloi untuk dipotong. Berjimat tidak boleh disamakan dengan kesusahan, ia cuma bermakna anda potong yang tidak perlu.

Saya selalu bersorak gembira andaikata saya tahu saya berjaya untuk berjimat.

Apabila anda berjaya meningkatkan pendapatan dan mengurangkan perbelanjaan, anda akan dapati anda mempunyai lebihan tunai setiap hujung bulan. Lebihan tunai itulah tiket anda kepada kebebasan kewangan. Lagi banyak anda dapat lagi cepat anda mencapai matlamat.

Tetapi! Sentiasa ingat “penuhi keperluan dan tangguhkan kemahuan”. Gunakan lebihan itu untuk stabilkan masa depan. Apa yang patut dilakukan dengan lebihan tunai itu? Begini caranya:

4a. Selesaikan Semua Hutang Yang Kadarnya Tinggi Seperti Kad Kredit

Diri saya sendiri guna kad kredit seperti wang tunai. Sebab malas nak bawa tunai banyak ke hulu ke hilir. Tetapi saya tahu ramai yang guna kad kredit untuk berhutang. Selesaikan itu dahulu. Selesaikan interest yang paling tinggi dahulu, kemudian ke interest yang lebih rendah.

Dana kecemasan ini adalah duit yang disimpankan dalam akaun simpanan yang bertujuan HANYA untuk digunakan semasa kecemasan seperti kehilangan pekerjaan, kemalangan kereta dan macam macam lagi.

Ukur dana kecemasan ikut belanja kehidupan bulanan. Saya cadangkan simpan minimum 6 bulan punya belanjawan kehidupan. Kalau boleh adakan simpanan cukup untuk bertahan 2 tahun untuk selesa. Mahu berhenti kerja dan mula berniaga? Adakan dana ini dahulu.

Jika ada lebihan lagi, melaburlah. Pelaburan bukan kepakaran saya lagi kerana masih mencari rentak dan cuba-cuba, jadi saya tidak mahu tulis banyak.

Do you live your life by default or live your life by design?

Kebanyakan orang melihat tujuan semua ini adalah untuk jadi kaya. Semua orang mahu jadi jutawan kan?

Objektifnya begini, ia bukan untuk menjadi kaya, tetapi ia tentang kebebasan. Kebebasan dari hutang. Kebebasan untuk mencuba bende baru dalam hidup. Kebebasan masa untuk beribadah. Kebebasan untuk melancong ke mana sahaja yang kita mahu pergi.

Itu yang kebanyakan orang mahu. Sekurang-kurangnya itu yang saya mahu.

Fuuuhhh… 3 jam menaip sebab sejam makan. Hahaha!

Jika anda rasa penulisan saya ini memberi kesedaran dan manfaat, haruslah dikongsikan bersama orang lain supaya lebih ramai yang mendapat manfaat.

LIKE dan FOLLOW Vocket di Facebook serta Instagram


Kereta Mewah Dibiarkan ‘Mereput’ Oleh Tuan Mereka Di Lot Parkir Ini

Di mana anda nak cari sebuah tempat lapang yang sudah dinaiki semak samun tetapi penuh kereta mewah? Anda perlu ke China. Di sebuah lot parkir di Chengdu, China, terdapat sekurang-kurangnya dua buah Bentley, dua buah Land Rover dan 3 buah Mercedes Benz ditinggalkan di sini tanpa dituntut.

Semua kereta-kereta ini mempunyai persamaan; semuanya ditinggalkan oleh tuan mereka. Terdapat lebih 200 buah kereta di kawasan ini dan ada antara kereta di sini telah dinaiki pokok disekelilingnya kerana sudah terlalu lama dibiarkan.

Dua buah Bentley, satu Bentley Continental GT dan Bentley Flying Spur, berharga sekurang-kurangnya 3 million Yuan (lebih kurang RM1.8 juta) di China. Majoriti kereta ini dibiarkan sahaja tanpa dituntut adalah kerana kereta-kereta ini mempunyai rekod jenayah. Jadi oleh sebab itulah pemilik-pemilik kereta di sini tidak menuntut pun kereta-kereta ini.

Pihak berkuasa berdepan masalah kerana kereta-kereta ini tidak dituntut dan menyebabkan kawasan ini sesak dengan kereta. Salah satu cara untuk mereka mengurangkan bilangan kereta di kawasan ini adalah dengan melelong sebahagian kereta-kereta ini kepada orang awam. Untung siapa yang dapat beli kereta Bentley itu nanti.

Bukan di China sahaja, di Malaysia pun banyak juga kereta yang tidak dituntut di depot polis. Kebanyakkannya juga mempunyai masalah yang sama; kereta terlibat dengan aktiviti jenayah. Tuan punya kereta Bentley dan Mercedes itu mesti kaya raya. Buat tak kisah sahaja kereta mewah mereka mereput di sini.


Selepas Diacu Parang Dan Kereta Mewah Dilarikan, Lelaki Ini Mendapat Pengajaran Berharga

Nota Editor: Bila dirompak, tidak kira betapa besar atau kecil saiz rompakan, amat sukar untuk berasa tenang. Tetapi lelaki ini, dapat menenangkan diri dan mendapat pengajaran berharga selepas kereta mewah yang baru dibelinya disamun dan dilarikan. Terima kasih kepada Tuan Nazri Mustafa, seorang peguam hartanah kerana sudi berkongsi kisah ini di Vocket.

Tahun 2010 saya beli kereta BMW 320 model facelift, gantikan model lama ( keluar facelift pun nak tukar.)

Kira-kira 3 minggu selepas dapat kereta, saya keluar pergi makan malam. Selepas isi minyak di Petronas Lebuh Raya Grand Saga Cheras, saya terus pecut ke Pappa Rich Bandar Baru Bangi, atas permintaan anak lelaki.

Saya bawa laju dan sebab model agak baru, saya perasan juga beberapa pemandu kereta lain asyik pandang. Memang sudah timbul RIAK.

Saya meletakkan kereta sebelah bangunan Pappa Rich. Tempat letak kereta depan Pappa Rich penuh.

Saya side parking, dan semua orang turun kereta. Saya turun lewat sedikit manakala keluarga sudah jalan dahulu.

Sebuah kereta tiba-tiba berhenti di sebelah kereta saya, 2 orang lelaki turun dan acu parang pada saya dan seorang lagi acu parang pada keluarga.

Dia mahu kunci kereta. Saya tawarkan duit tetapi dia tidak mahu. Dia sangat tenang. Saya pun cuba kekal tenang.

Dia rampas kunci daripada tangan saya dan masuk kereta serta hidupkan enjin. Saya ketuk but kereta minta buka dan kata saya hendak ambil barang saya.

Dia buka. Dan saya keluarkan semua yang sempat. Saya hanya terfikir beg peribadi dan geran-geran tanah asal serta dokumen anak guam yang perlu saya uruskan keesokannya.

Rakan "si hijacker" pun masuk ke kereta mereka. Ada seorang lagi memandu kereta mereka tetapi tidak turun.

Selepas itu mereka terus pecut dan melarikan diri. Mungkin hijacker ini antara pemandu yang asyik memandang kereta saya, yang menyebabkan saya rasa RIAK tadi.

Ada banyak lagi barangan lain yang hilang. Jam, pasport, tali leher, dan banyak lagi..

Jangan berlagak dan perasan bawa kereta perasan mewah. Allah boleh tarik bila-bila masa.

Kalau rasa sudah kaya sedikit, tengok orang atas, ramai lagi kaya tetapi tidak berlagak mana pun.

Tengok orang yang di bawah itu semestinya.

Jangan buat kereta jadi stor simpan macam-macam barangan.

Terfikir kalau lawan nanti, tangan mungkin putus dek parang, nanti susah nak tanda tangan cek di ofis.

Tiada maknanya kalau pakai kereta branded itu hebat. Itu Allah yang kurnia.

Selepas itu saya beli kereta Volvo terpakai warna merah yang umurnya banyak untuk mengajar diri saya supaya rendah diri (tetapi nak kereta continental juga.)

Ada orang terpaksa menghadap cuci tempat buang air untuk mencari wang.

Jadi.. janganlah berlagak. Apa yang ada, Allah yang bagi. Syukur lebih.

Selepas 2, 3 hari, anak saya (ketika itu berumur 13 tahun) berkata, "Abah, Mi (Nazmi) minta maaf ajak abah makan kat situ."

BACA: Mengapa Uncle Berkereta ‘Mata Kacang’ Ini Turun Takhta Pakai Wira Terpakai

LIKE dan FOLLOW Vocket di Facebook serta Instagram


Kereta Mini Cooper S Tahun 1963 Milik Seorang Pelumba Wanita

Bagi yang pernah tonton filem The Italian Job pasti kenal dengan kereta ini. Inilah model asal Mini Cooper, dibuat di England dan model dua pintu ini dihasilkan hingga tahun 2000. Kereta Mini Cooper ini kemudiaannya diberi nafas baru oleh BMW, yang membeli syarikat kereta England itu sejak tahun 1994.

Kereta Mini Cooper sebelum zaman BMW kini adalah sangat rare. Ini adalah Mini Cooper S tahun 1963. Yang membuatkan kereta ini lebih rare adalah kereta ini pernah dipandu pemandu lumba perempuan, Maria Graca Moura Relvas di tahun 1964-1965. Maria berlumba pada tahun 1965 untuk ‘Grande Rally Benfica’ dan membuat pelumba lain terkesima apabila beliau memenangi perlumbaan tersebut.

Kereta ini dijaga rapi dan kini untuk dijual pada harga 55,000 euro (lebih kurang RM252,000). Tiada modifikasi dibuat pada kereta ini dan ianya dibiarkan original seperti mana ketika Maria berlumba. Jadi jika anda rasa kereta ini diluar bajet anda, boleh cuba pandu Perodua Kelisa. Awesome juga.


Jenama Kereta Nasional Terbaru Bakal Diperkenalkan Sebelum 2020

Bertepatan dengan visi Tun Mahathir untuk melahirkan sebuah lagi syarikat kereta nasional dalam membuka peluang pekerjaan buat orang ramai, pelan ini nampaknya bakal diteruskan.

Kenyataan ini disahkan oleh Menteri Pembangunan Usahawan, Yang Berhormat Mohd Redzuan Md Yusof yang menyatakan model pertama kereta nasional daripada syarikat terbaru ini bakal diperkenalkan sebelum 2020. Pengenalan kereta terbaru ini juga sekaligus bakal dikeluarkan lebih pantas daripada jangkaan sebelum ini.

Mengulas mengenai projek yang dijalankan, setakat ini pihak syarikat sedang cuba untuk mencari beberapa syarikat yang berminat untuk bekerjasama bagi melahirkan model kereta sulung ini. Berdasarkan jangkaan dijangkakan model prototaip model ini bakal disiapkan seawal suku pertama tahun 2019.

Difahamkan pembinaan model kereta syarikat terbaru ini juga sedikit berbeza berbanding Proton dimana ianya menggunakan teknlogi terbaru bertepatan dengan hasrat kerajaan untuk menjayakan Industri 4.0.

Pada masa yang sama, Vietnam turut akan menghasilkan kereta nasional pertama mereka, VinFast pada tahun hadapan.

Bagaimana agaknya model kereta yang bakal diperkenalkan hasil ilham Tun Mahathir ini? Sama-sama kita nantikan model ini yang bakal dilancarkan pada tahun hadapan.


Kereta Pandu Sendiri Google Kemalangan Dan Ianya Bukan Berpunca Daripada Masalah Sistem

Pasti ramai yang masih meragui atau skeptikal dengan teknologi kereta pandu sendiri yang kini giat dibangunkan oleh syarikat-syarikat besar dunia seperti Google dan Uber.

Semalam, salah satu kereta pandu sendiri oleh Google, Lexus RX450h telah terlibat dalam satu kemalangan di California. Tetapi punca kemalangan tersebut bukan berpunca daripada masalah sistem. Kemalangan itu berpunca daripada sebuah van yang melanggar lampu merah dan ketika kemalangan, lampu di laluan Lexus RX450h ini sudah hijau lebih dari 6 saat.

Dalam satu kenyataan, kemalangan yang disebabkan human error menyumbang kepada 94% kemalangan di Amerika dan ini menyebabkan syarikat-syarikat seperti Google dan Uber ingin memajukan teknologi pandu sendiri ini untuk memastikan jalan raya lebih selamat di masa hadapan.

Bagaimanapun, tiada kemalangan jiwa dilaporkan dalam kemalangan ini. Adakah teknologi pandu sendiri ini jawapan untuk mengurangkan jumlah kemalangan jalan raya di masa hadapan? Sesuatu yang menarik untuk difikirkan.


Bagaimana Nvidia Bakal Membantu Industri Automotif Menjelang 2020

Anda mungkin mengenali Nvidia sebagai pengeluar kad grafik terbesar dunia selain daripada selain daripada ATI. Walaubagaimanapun, sejak 5 tahun terakhir ini, Nvidia telah mula menambah suatu lagi kepakaran mereka khususnya di dalam bidang automotif.

Melalui CES 2017 yang berlangsung baru-baru ini, Nvidia telah mengumumkan kerjasama bersama syarikat Audi dimana kedua-dua syarikat bakal menghasilkan kereta pandu sendiri menjelang 2020.

Berdasarkan kerjasama ini, Audi bakal mengfokuskan kepada pemilihan model kereta manakala Nvidia lebih mementingkan aspek AI dan ‘self driving’. Daripada demo yang dipertunjukkan, self driving car keluaran Nvidia dan Audi ini berjaya menampilkan fungsi yang lebih daripada apa yang kami jangkakan.

Tonton bagaimana kerjasama Audi dan Nvidia ini mampu mengesan rintangan jalan serta keadaan yang berbeza dengan cepat. Futuristik betul!

Selain Audi, Nvidia turut mengumumkan kerjasama bersama Mercedes-Benz pada hari ini dan menjanjikan pengeluaran ‘AI car’ setahun daripada sekarang. Penyertaan fungsi facial recognition dan gaze tracking bakal membantu pemandu untuk memandu dengan lebih baik berdasarkan jenis jalan dan cuaca yang dilalui.


Kereta Murah RM5000, Diservis Baik Bak 5 Bintang Oleh Warganegara Jepun

Sudah menjadi adat memiliki kereta perlu diselenggara. Setelah hampir setahun lebih menggunakan kereta yang berusia 13 tahun, tiba-tiba di meter kereta saya memaparkan simbol ‘Check Engine’.

Lalu seperti biasa saya bertemu Sato-san (mekanik kereta). Kali ini beliau memaklumkan bahawa kereta kami perlu dihantar ke Mazda Service Centre (MSC) yang berhampiran.

Ini kerana, simbol ‘Check Engine’ memerlukan laporan komputer daripada MSC sebelum tindakan diambil. Ditambah pula, alat komputer yang dimaksudkan tiada di bengkel Sato-san. Tanpa berlengah panjang, saya sekeluarga ke MSC yang dicadangkan.

Mujur ada isteri yang boleh menemani dan menjadi ‘translator’ saya di sini. Semenjak dilantik menjadi ‘translator’ utama, bukan saja istilah dan resepi membuat kek bertambah. Bahkan, kosa kata berkaitan kereta dan dunia permotoran juga semakin meningkat.

Masih teringat detik perkenalan pertama mengenali Sato-san. Beliau merupakan bekas pelumba kereta yang akhirnya membuat keputusan untuk bersara dari dunia pemotoran. Ini bagi memberikan tumpuan kepada perniagaan bengkel kereta yang beliau usahakan.

Orangnya cukup mesra dan caj yang dikenakan juga berpatutan. Seakan telah menjadi tradisi warga Malaysia di sini menggunakan perkhidmatan Sato-san. Jika tidak, mana mungkin nama-nama senpai (senior) lama sering beliau sebut setiap kali bertemu.

Saya sebenarnya sangat segan untuk ke MSC. Kereta kami terlalu banyak calarnya. Sesuailah dengan harganya yang lebih kurang RM5000.
Namun, saya sangat bersyukur kerana masih berpeluang memandu kereta MPV keluaran Jepun sebelum umur memasuki fasa 40an. Jika tidak ke sini, pastinya Proton jugalah yang terus menjadi pilihan.

Setibanya di MSC, sememangnya kereta kamilah yang paling kelihatan buruk di situ. Lebih-lebih lagi warnanya yang putih dan sudah lama tidak dibasuh, pastinya menaikkan lagi ‘seri’ kereta kami.

Sewaktu memasuki tempat ‘parking’, seorang eksekutif muda lengkap berkot dan bertali leher menanti kami. Penuh bersemangat memberikan isyarat tangan bagi memandu kami untuk masuk di tempat ‘parking’ dengan mudah.

Pintu kereta dibuka dan kami sekeluarga di jemput masuk ke ‘showroom’ yang mempamerkan kereta keluaran Mazda terkini. Kami semua seakan terpukau dan mengikut sahaja tunjuk arah eksekutif muda itu.

Setibanya di ‘showroom’, kami dijemput duduk dan diminta memilih menu air yang ditawarkan. Ada menu minuman panas dan sejuk disediakan. Minuman untuk kodomo (kanak-kanak) juga turut disediakan.

Pada mulanya kami sekeluarga menolak pelawaan tersebut dengan baik kerana khuatir caj minuman yang dikenakan adalah mahal disebabkan layanan yang diberikan boleh diibaratkan berada di hotel.

Namun, eksekutif muda tersebut tetap bersungguh-sungguh meminta kami membuat pilihan minuman sepertimana di dalam menu yang disediakan.

Lantas saya bertanya:
“Muryodesuka (adakah ini percuma)?”

Beliau menjawab:
“Hait, soudesu (ya memang percuma)”

Lega rasanya bila dikatakan percuma. Setelah minuman dihantar, datang seorang pekerja wanita yang berpakaian lengkap ala mekanik kereta F1. Saya gelarkannya ‘Gadis F1’.

Beliau bertanya secara terperinci masalah kereta kami. Sudah pasti, kali ini bahasa badan lebih penting daripada Bahasa Jepun. Untuk bahasa badan, sayalah yang lebih arif kerana telah lama diwarisi.

‘Gadis F1’ itu menuju ke kereta saya untuk melihat tanda ‘Check Engine’ dipapan muka kereta kami. Dia memaklumkan dalam tempoh 1 jam, laporan komputer akan diberikan.

Sepanjang tempoh menunggu, anak-anak bermain di sudut ruangan kanak-kanak yang disediakan sambil menonton rancangan ‘Disney Cartoon’. Terasa kagum pula saya dan isteri kerana sebegitu sekali layanan yang diberi.

Tepat sejam, laporan lengkap komputer siap disediakan. ‘Gadis F1’ tadi memaklumkan sensor [email protected] perlu ditukar. Harga yang ditawarkan jauh lebih murah daripada apa yang Sato-san dan kami jangkakan.

Malah, kami turut diberi pilihan sama ada untuk baiki di situ ataupun mengambil laporan komputer sahaja dan baiki di mana-mana bengkel yang lain. Namun, dimaklumkan proses menukar sensor hanya boleh dibuat keesokan harinya kerana sudah penuh ‘temujanji’ dengan kereta lain yang sedia menunggu untuk dibaiki.

Isteri saya bertanya untuk kepastian:
“Ashita nichiyoubi desune. Mou hiraitemasuka (Esokkan hari ahad kan. Buka juga ke)?”

Jawab ‘Gadis F1’:
“Hait soudesune (ya buka).”

Saya dan isteri seakan tidak percaya kerana dengan kesemua layanan, minuman, fasiliti anak-anak bermain, tempat solat sementara dan caj yang bakal dikenakan lebih rendah dari apa yang Sato-san dan kami fikirkan.

Atas sebab itu, kami terus membuat keputusan untuk menghantar kereta buruk kami ke MSC keesokan harinya. Keputusan kami dibuat setelah bertanyakan pandangan Sato-san. Kata Sato-san, harga yang ditawarkan sangat-sangat istimewa dan rendah.

Menariknya, kesemua tingkap kereta kami turut dicuci sebelum dibenarkan dibawa pulang. Lebih tersentuh hati kami apabila terdapat eksekutif muda berkot dan bertali leher seakan memberikan ‘tunduk hormat’ dan hanya bangun setelah kereta kami jauh dari pandangan.

Anak-anak terus memandang ke belakang kerana terpegun melihat reaksi eksekutif muda berpakaian kemas yang berterusan menunduk.
Tidak disangka, kereta kami sekeluarga yang hanya berharga sekitar RM5K telah diberikan servis setinggi 5 bintang.

Begitulah realiti sebenar dalam berbisnes dan kehidupan. Bisnes akan menjadi sukar jika kita terlalu fokus kepada untuk mendapatkan duit. Namun, ia akan menjadi mudah jika kita memberikan fokus kepada menambah nilai dalam kehidupan seseorang.

Oleh itu, berterusanlah menambah nilai dalam kehidupan seseorang kerana dengan itu akan menjadikan bakal pembeli atau pengguna tertarik hati dengan produk atau servis yang ditawarkan.

Begitu juga pengalaman yang telah menambah nilai dalam kehidupan seseorang, sudah pasti akan menjadikan kenangan indah yang sangat sukar dilupakan.


Kenapa Kereta Sambung Bayar Berisiko, Dan Implikasi Kepada Penjual

Ada orang mengadu bahawa keretanya “dijual” kepada pihak ketiga secara “sambung bayar”.

6 bulan pertama bayaran pada bank OK je. Tiada masalah.

Lepas tu dah tak berbayar berbulan-bulan dan bank mula asyik telefon minta “payment”.

Pengadu beritahu ada Perjanjian Sambung Bayar dibuat dan disetemkan.

Pandangan saya, kereta yang dibeli secara sewabeli/ hire purchase/ pembiayaan adalah milik bank.

Kalau anda baca HIRE PURCHASE AGREEMENT dan di bawah Akta Sewa Beli, bank di namakan sebagai “OWNER” dan pembeli kereta di namakan sebagai “HIRER”.

Dalam pembiayaan Islamik, biasanya hakmilik diserahkan pada bank dan bank sewakan semula pada anda hingga habis bayar pembiayaan, dan selepas itu ada kontrak jualbeli semula antara bank dan anda.

Ringkasnya, anda bukan “OWNER” sehingga habis bayar pada bank.

Jadinya anda tak boleh buat sesuka hati anda, termasuk membenarkan orang ambil kereta dan sambung bayar.. sebab anda bukan OWNER..

Amalkan jual dengan betul dan tukar nama terus.

Memang ada yang kena “top up” LOAN sebab harga kereta jatuh banyak dan kalau jual pun tak “cover loan”.

Tapi risiko undang-undang dengan benarkan kereta nama anda disambung bayar adalah LEBIH TINGGI.

Jadi kene pertimbangkan sama ada RUGI sikit atau RUGI banyak.

Mungkin boleh “refinance” semula kereta anda dengan “menjualnya” pada pasangan anda dan buat “HIRE PURCHASE” baru.

Berbeza dengan HARTANAH, anda boleh ambil pemilikan tanpa TUKAR NAMA terlebih dahulu melalui cara-cara yang SAH.

Dan HARTANAH selalu naik harga. Nilainya biasa lebih tinggi dari hutang melainkan dilelong bawah harga pasaran.

Ingat, selagi berhutang “HIRE PURCHASE” dengan BANK, BANK adalah pemilik kereta.. BUKAN KITA..!!!


Pelajar Dari Palestin Cipta Kereta Solar Bagi Mengatasi Masalah Kekurangan Minyak

Peperangan di antara Palestin dan Israel tersembunyi satu kisah sejarah yang cukup panjang. Apa yang lebih menyedihkan ianya bukan sekadar melibatkan barisan pemerintah sahaja, malah turut terkesan terhadap orang awam.

Seperti yang anda tahu, kebanyakkan dari hasil bumi Palestin dikawal oleh Israel dan yang paling terkesan adalah sumber bekalan minyak. Hidup dalam keadaan terdesak mendorong seseorang untuk berfikir dengan lebih kreatif.

Bagi mengatasi masalah ini, 2 orang pelajar Palestin dari Universiti Islam Al-Azhar Gaza telah mencipta kereta solar mereka sendiri. Idea ini diharapkan dapat membantu menyelesaikan masalah kekurangan bahan bakar di negara mereka.

Khalid al-Bardawil dan Jamal al-Miqaty, 2 orang pemuda ini mencipta kereta solar yang disifatkan sebagai menggunakan ‘kuasa tuhan’. Menurutnya, jika mereka (Israel) boleh menyekat minyak, namun mereka tidak mampu menyekat matahari.

Kereta solar dengan 3 roda dan 1 kerusi pemandu ini bersaiz kecil, satu rekabentuk yang sangat menarik. Kereta ini mampu bergerak dengan kelajuan sehingga 18 mph. Walaupun perlahan jika hendak dibandingkan dengan kereta biasa, tetapi ini merupakan satu inovasi yang sangat berguna untuk mereka.

Anda boleh lihat maklumat lebih terperinci tentang kereta solar ini melalui video prototaip yang dipaparkan dibawah.

Dalam satu temubual, mereka menjelaskan bahawa kereta dicipta bukan untuk bergaya tetapi sebaliknya adalah untuk kegunaan, itu yang lebih utama.

“Kami terpaksa mencipta sebuah jentera untuk melakukan perubahan, tetapi untuk merialisasikannya bukanlah sesuatu yang mudah”. Kata mereka.

Dalam dunia kejuruteraan yang sebenar bukan mudah untuk merialisasikan sesuatu projek jika anda mempunyai bajet yang terhad, tetapi kreativiti tidak mempunyai had.


Domino’s Mahu Menghantar Pizza Menggunakan Kereta Tanpa Pemandu Selepas Ini

Sekiranya terdapat anugerah bagi bisnes makanan francais paling inovatif, kami yakin Domino’s Pizza antara yang tersenarai. Rangkaian makanan francais ini sebelum ini hadir dengan teknik pemasaran yang menarik perhatian ramai dengan mengumumkan mereka akan mula menghantar pizza melalui dron. Buat yang berada di River Loose, Kent pula penghantara menggunakan canoe antara yang tersedia.

Kini dalam usaha untuk menawarkan pizza dalam keadaan masih segar dan panas buat para pelanggan, Domino’s dengan bersama Ford sedang dalam usaha untuk menyediakan kereta pandu sendiri khusus buat penghantaran pizza.

Melalui sistem driverless ini, para pelanggan yang membuat tempahan pizza perlu memuat turun aplikasi ‘Domino’s tracker’ untuk mengesan lokasi pizza mereka. Sejurus selepas kereta pandu sendiri Domino’s tiba di perkarangan rumah, para pelanggan perlu memasukkan password yang pada tablet yang tersedia dibahagian tepi kereta untuk mendapatkan pizza melalui tingkap kereta ini.

Mungkin agak futuristik serta dalam masa yang sama agak menyusahkan sementara menantikan orang ramai mula selesa melalui sistem terbaru ini. Program kerjasama Ford bersama Domino’s ini juga dikatakan masih baru dan masih dalam fasa percubaan buat masa sekarang. Oleh yang demikian anda boleh lihat terdapat pemandu yang ‘standby’ dibahagian tempat duduk pemandu.

Anda boleh lihat video dibawah untuk mendapat sedikit gambaran bagaimana sistem ini dijalankan.

Sesuatu yang menarik untuk disaksikan bilamana sistem penghantaran makanan telah mula menggunakan teknologi terbaru dalam memberikan yang terbaik buat para pelanggan. Adakah sistem ini akan tersedia buat pelanggan di Malaysia? Mungkin nanti sejurus selepas sistem ini telah diuji sepenuhnya di beberapa bandar dan negara yang lain.

Berdasarkan prosedur penghantaran Domino’s menggunakan kereta pandu sendiri ini, adakah anda rasa lebih selesa dengan sistem terbaru ini atau anda lebih suka gaya penghantaran sediakala dimana anda boleh terus menerima pizza anda melalui pintu pejabat anda sahaja?


Travel Sambil Kerja, 5 Tip Mohon ‘Working Holiday Visa’ Di New Zealand

Pada 25 Januari 2018 jam 10 pagi (waktu New Zealand), permohonan working holiday visa New Zealand akan dibuka bagi tahun ini.

Visa travel sambil bekerja yang dikeluarkan setahun sekali ini semakin mendapat tempat di kalangan generasi muda di negara ini yang ingin menimba pengalaman bekerja di luar negara.

Untuk ini kami berjaya mendapatkan sedikit perkongsian daripada Muhammad Anwar bin Ibrahim yang telah bekerja selama 9 bulan di New Zealand di bawah program working holiday visa (WHV).

“Working Holiday Visa New Zealand untuk warga Malaysia hanyalah selama 6 bulan. Dan boleh sambung lagi 3 bulan dengan beberapa syarat. Selepas cukup 9 bulan, tiada lagi tempoh extend untuk WHV melainkan visa pelancong yang hanya sah untuk tujuan melancong saja, bukan untuk bekerja” – Anwar.

Menurut pelajar lulusan UTP ini, dia terus ke New Zealand sebaik saja selepas habis peperiksaan akhir. Apatah lagi tiket penerbangan ke New Zealand telah dibeli setahun lebih awal, iaitu sewaktu AirAsia mengumumkan route penerbangan ke Auckland.

“Perancangan asal saya hanya lah travel saja, sebab NZ memang dah masuk dalam ‘wishlist’ saya. Tapi dalam 1 ke 2 bulan sebelum ke NZ saya dapat info dari kawan berkenaan WHV NZ dan dari sini saya ambil keputusan untuk cuba memohon.”

Pekerjaan yang dilakukan sepanjang di New Zealand

Sepanjang 9 bulan di negawa Kiwi ini, Anwar berpeluang bekerja di kedua-dua pulau utama iaitu di North Island dan South Island.

Sepanjang di North Island, Anwar bekerja di ladang memetik epal, blueberries, dan juga di kilang memproses epal di Hastings.

Apabila dia ke South Island pula, Anwar berpeluang bekerja sebagai pembantu ladang lembu susu di sebuah ladang menternak lembu di Ashburton, South Island. Skop kerja di ladang ini termasuk memerah susu, menghalau lembu, bawa traktor dll kerja berkaitan.

Bagi tempat tinggal, menurut Anwar ia bergantung kepada jenis kerja, lokasi ladang dan juga musim. Ada majikan yang menyediakan tempat tinggal di ladang dan mengenakan sewa yang lebih murah. Ini sekaligus membantu dari segi menjimatkan kos pengangkutan.

Tapi jika tinggal di bandar, harga sewaan adalah antara 60-150 NZD seminggu bergantung kepada tempat dan musim. Bagi Anwar sendiri sepanjang di New Zealand dia banyak tinggal di rumah sewa di bandar, kecuali sepanjang bekerja di ladang menternak lembu di mana rumah sewa disediakan oleh majikan.

Bagi Anwar, ada 2 pengalaman menarik yang dirasakan banyak memberi pengajaran sepanjang bekerja di New Zealand.

Menjadi dairy farm assistant memerlukan Anwar tinggal di sebuah rumah ladang seorang diri. Lokasi rumah pulajauh dari bandar, iaitu 45 minit memandu kereta. Keadaan ini menyebabkan Anwar bukan hanya perlu pandai menguruskan masa, tapi juga perlu belajar dan beradaptasi dengan keadaan semasa.

“Sepanjang di sini saya kena uruskan semuanya sendiri. Uruskan masa, jam berapa kena bangun, bila nak masak, bila perlu keluar ke bandar, bila masa boleh travel.

Contonya jam 4  ke 5 pagi dah bangun. Saya mula kerja seawal jam 4.30 pagi bergantung kepada shift. Tengah hari saya balik rumah utuk rehat dan makan. Kemudian sambung balik kerja sehingga jam 5-7 petang.

Petang, balik masak dan sediakan apa yang perlu untuk hari kerja esok. Ini contoh rutin hari bekerja. Dan bila waktu cuti, inilah waktu yang paling di tunggu. Saya akan hargai betul-betul waktu ni, gunakan sepenuh nya untuk travel walapun kadang-kadang off day 1 hari saja. Tak lupa juga off day adalah hari untuk saya beli barang untuk memasak” – Anwar.

Semasa bekerja di kilang memproses epal, lain pula pengalaman Anwar. Bekerja di tempat yang juga menawarkan pekerjaan yag sama kepada backpackers lain memberi peluang kepada dia untuk berkenalan dengan pengembara dari serata dunia.

“Walaupun kerja bosan (pusing-pusing nampak epal sahaja selama 10 jam), tetapi saya dapat berborak dengan traveller dari merata dunia di waktu smoko (smoko adalah terma untuk waktu rehat yang singkat selama 15 minit). Di waktu ini kami berkongsi pengalaman dan cerita. Ada yang datang dari  Amerika Selatan, Eropah dan dari negara kepulauan.”

Malahan Anwar juga pernah berkenalan dengan traveller dari negara yang dia sendiri tak pernah dengar sebelum ini. Di hari cuti pula, berbagai aktiviti dirancang bersama. Antaranya meneroka kawasan sekitar, BBQ party, hiking, main golf dan ada masa hanya sekadar lepak bersama dan belajar memasak.

Tips memohon working holiday visa New Zealand

Anwar turut berkongsi 5 tips berikut untuk anda yang nak mohon WHV NZ

1. Buat kajian lengkap ke mana patut pergi dan bila patut pergi.

Sebab tak semua kerja ada di setiap waktu. Ada kerja bergantung kepada musim tertentu. Yang perlu anda tahu, di mana kerja itu dan di waktu bila. Cara ini membantu untuk lebih mudah anda rancang di waktu mana yang sesuai untuk pergi. Jadi bila sampai di sana boleh walk-in sahaja. InsyaAllah banyak kerja di sana untuk pemegang WHV.

Di NZ, paling penting adalah kenderaan, contohnya kereta. Bila ada kereta mudah untuk bergerak ke tempat kerja, dan juga untuk cari kerja. Selain itu, kereta juga boleh digunakan sebagai rumah sementara. Ini adalah perkara biasa bagi pengembara di sana tidur di dalam kereta. Cuma anda kena pastikan ia di tempat yang dibenarkan untuk parking dan bermalam.

3. Cari partner. Jika boleh sebelum sampai di New Zealand.

Anda boleh jimat banyak dari segi kos perkongsian beli kereta, tempat tinggal, kos beli barang dapur dan sebagainya. Lag-lagi 2 kalau nak travel, amat jimat.

4. Siap kan 2 ke3 laptop atau 2 ke 3 browser untuk memohon WHV NZ.

Pastikan passport sedia atau diperbaharui. Jangan gelabah waktu isi borang. Pasti kan isi betul-betul. Minta tolongjuga pada kawan-kawan untuk cuba mohon bagi pihak kita kalau mereka free.

5. Pastikan kad debit ada duit untuk buat pembayaran.

Perlu diingat, anda hanya boleh mohon sekali saja seumur hidup, sebelum umur 30.

Bagi Anwar sepanajng di New Zealand banyak perkara baru yang telah dipelajari. Paling utama dia dapat belajar memasak dan buat roti / kek.

“Sebelum ni tak pernah nak memasak. Bila di sini rajin tu datang sendiri dan semua benda nak dicuba. Belajar sendiri is the best way walaupun kadang-kadang tak sedap pun.”

Tambah Anwar lagi, hidup merantau di tempat orang juga mengajar dia untuk belajar berdikari, uruskan masa dengan lebih baik, bagaimana untuk survive dan hiburkan diri bila harus tinggal seorang diri di ladang.

Anwar juga semakin menghargai erti persahabatan. “Sebab bila travel solo, apatah lagi bila kena tinggal sorang diri di ladang, saya jadi suka bila dapat jumpa orang baru, walaupun tak kenal. Lagi-lagi bila jumpa orang dari Malaysia, dari tak kenal terus jadi rapat hinggakan perbezaan umur bukan satu masalah.”

Bekerja dan menetap selama 9 bukan di New Zealand turut membuat Anwar melihat satu-satu perkara dari sudut berbeza. “Jika sebelum ni saya hanya travel touch & go kerana masa yang terhad, kali ni saya ada peluang untuk terokai satu-satu tempat dengan lebih lama. Sekaligus bagi peluang kepada saya untuk belajar tentang budaya dan ambil tahu kenapa ada perkara di lakukan berbeza oleh penduduk setempat. Banyal persoalan turut terjawab bila saya ada masa untuk explore.”

Nampaknya Anwar seperti sudah suka dengan New Zealand. Malahan pemuda ini merancang untuk kembali ke New Zealand dan meneroka peluang di sana. “Saya merancang nak buat  special tour di NZ, khas untuk mereka yang ingin merasa hiking dan explore tempat yang kurang popular tetapi memilik pemandangan yang sangat cantik.

Saya ingin jadi kan travel sebagai kerjaya dengan berkongsi berpengalaman dan tips-tips travel. The world is too much to discover alone without sharing with others. Sebab tak semua orang berpeluang untuk travel dan tak semua orang ada masa atau duit untuk travel.

Harap nya dengan perkongsian pengalaman, ia dapat memberi sesuatu yang bermakna kepada pembaca dan there’s a lot of way to travel.

Bagi anda yang ingin mencari pengalaman seperti Anwar, permohonan WHV NZ boleh dibuat di website immigration.gov.nz pada jam 10 pagi (waktu New Zealand), bersamaan jam 5 pagi waktu Malaysia. Beza masa antara Malaysia dan New Zealand adalah 5 jam.

Ada soalan tentang Working Holiday Visa NZ? Anda boleh DM Anwar di Instagram M Anwar Ibrahim.

Baca juga pengalaman dan 12 Tip Memohon ‘Working Holiday Visa’ Daripada Seorang Gadis Malaysia Yang Pernah Bekerja 9 Bulan Di New Zealand


Kereta Terbang ‘Aircar’ Berjaya Membuatkan Pengunjung Di China Teruja

Berbaki beberapa hari sahaja lagi memasuki tahun 2020, mungkin ada diantara anda yang masih mengharapkan kereta terbang bakal menjadi realiti seperti yang dihebohkan hampir dua dekad lalu.

Menerusi pameran di Ekspo Import Eksport Kebangsaan China (CIIE) yang diadakan di Shanghai baru-baru ini, seorang jurutera dan juruterbang dari Slovakia berjaya menjadikannya sebagai realiti dengan memperkenalkan sebuah kereta terbang yang dinamakan sebagai Aircar.

Hadir dengan rekaan yang mudah alih, kipas pada bahagian belakang dan sayap model ini mampu dilipat membolehkan Aircar beroperasi seperti kereta biasa. Penawaraan keberkesanan enjin yang sempurna antara yang membuatkan model ini mampu digunakan secara komersial.

Lebih menarik, Aircar dicipta untuk orang ramai atau dalam erti kata lain para pemandunya tidak memerlukan latihan khusus untuk menerbangkan Aircar.

Kehadiran Aircar pada Ekspo CIIE ini ternyata berjaya membuatkan para pengunjung teruja serta berharap model ini mampu diperluaskan kepada pasaran umum.

Sebelum ini, beberapa syarikat dilaporkan sedang menguji model prototaip mereka untuk menjadi yang terawal untuk memperkenalkan kereta terbang. Ketahui lebih lanjut dengan klik pautan di bawah.

Prototaip Kereta Terbang Pertama Negara Bakal Diperkenalkan Seawal Oktober Tahun Ini

PAL-V Bakal Lancar Kereta Terbang Pertama Pada 2019

Kereta Terbang ‘Gravity X’ Projek Terbaru AirAsia?